qundao/data-zh-poetry huggingface dataset:
竹
作者：张继先
朝代：宋

雨过江皋浄，风来庭槛清。
此君故人好，入夜听秋声。
答太守虞察院游仙岩诗
作者：张继先
朝代：宋

累年林下意何长，岩谷风霜亦备尝。俗客不曾交得到，达人应未以为狂。江亭昔造怀宁海，石屋今居似濑乡。谁拎上饶新太守，却因朝谒到山阳。
答太守虞察院游仙岩诗
作者：张继先
朝代：宋
体裁：七言律诗

累年林下意何长，岩谷风霜亦备尝。俗客不曾交得到，达人应未以为狂。江亭昔造怀宁海，石屋今居似濑乡。谁拟上饶新太守，却因朝谒到山阳。
简元规泰定二公
作者：张继先
朝代：宋
体裁：五言律诗

傍水弦歌者，当檐执卷人。人心各有趣，天乐一何真。畏日初交夏，闲花尚是春。不随寒暑变，只有劫初身。
简元规泰定二公
作者：张继先
朝代：宋

傍水弦歌者，当瞻执卷人。人心各有趣，天乐一何真。畏日初交夏，闲花尚是春。不随寒暑变，只有劫初身。
结语
作者：张继先
朝代：宋

独自行兮独自坐。独自歌兮独自和。日日街头走一过。我不识吾谁识我。人间旦暮自四时。玄中消息不推移。觌面相呈知不知。知时自唱啰々哩。
翛然元规夜坐酌余德儒所惠酒因成联句
作者：张继先
朝代：宋

共饮名家酒，三杯亦未辞。
摅怀谈道妙，举笔赋新诗。
虽病仍牵率，为欢信渺瀰。
疏星联远汉，绿水湛前池。
未及裴君句，惭教乐所知。
翛然清且慧，泰定默如痴。
有美新荷近，无尘皓月随。
山风来细细，银烛耿离离。
青眼便为览，朱帘莫下垂。
睡魔浑散释，吟思愈清奇。
万态付一笑，千春总片时。
此情能共适，得志任人嗤。
道重皆相契，心机独耻为。
瞿昙作良友，老圣是真师。
四海无余事，诸公足自怡。
仙岩拏钓艇，云锦种丹芝。
世俗为无谓，吾人还有宜。
红尘聊应迹，紫府去非迟。
终始怀观子，友持愧伯慈。
功成当并驾，六合恣傲嬉。
酒厌高阳价，人怀中古情。
把杯聊共乐，对景发新声。
十二分清气，三千外世荣。
天真聊所适，俗礼莫相婴。
蝉韵微微近，松声宛宛生。
林风侵坐冷，山月照人明。
籁静神尤爽，宵分气尚横。
星文玉烛焕，虎力紫亳轻。
得志非轩冕，游神必海瀛。
中元聊醉此，寓意笑虚名。
翛然元规夜坐酌余德儒所惠酒因成联句
作者：张继先
朝代：宋

共饮名家酒，三杯亦未辞。摅怀谈道妙，举笔赋新诗。虽病仍牵率，为欢信渺瀰。疏星联远汉，绿水湛前池。未及裴君句，惭教乐所知。翛然清且慧，泰定默如痴。有美新荷近，无尘皓月随。山风来细细，银烛耿离离。青眼便为览，朱帘莫下垂。睡魔浑散释，吟思愈清奇。万态付一笑，千春总片时。此情能共适，得志任人嗤。道重皆相契，心机独耻为。瞿昙作良友，老圣是真师。四海无馀事，诸公足自怡。仙岩拿钓艇，云锦种丹芝。世俗为无谓，吾人还有宜。红尘聊应迹，紫府去非迟。终始怀观子，友持愧伯慈。功成当并驾，六合恣傲嬉。酒厌高阳价，人怀中古情。把杯聊共乐，对景发新声。十二分清气，三千外世荣。天真聊所适，俗礼莫相婴。蝉韵微微近，松声宛宛生。林风侵坐冷，山月照人明。籁静神尤爽，宵分气尚横。星文玉烛焕，虎力紫亳轻。得志非轩冕，游神必海瀛。中元聊醉此，寓意笑虚名。
翫月翛然堂
作者：张继先
朝代：宋

密林崇岫往留连，十载官非上士班。
赤帝御龙行末伏，嫦娥分月入深山。
关津洞远干戈后，食息将安州里间。
今也柳堤真吏隠，清流华薄地宽闲。
自京还始来龙变轩觅故年幽致闲成长句粗写虚心
作者：张继先
朝代：宋

寻得故年香翠团，共将真赏倚阑干。几随白日飞仙变，半为今朝宝黑乾。光冷未粘春物笑，影疏来趁月华看。江南秋景犹繁剧，赖此一襟风月寒。
自京还始来龙变轩觅故年幽致闲成长句粗写虚心
作者：张继先
朝代：宋

寻得故年香翠团，共将真赏倚阑干。
几随白日飞仙变，半为今朝宝黑干。
光冷未粘春物笑，影疏来趁月华看。
江南秋景犹繁剧，頼此一襟风月寒。
苏幕遮·先天生
作者：张继先
朝代：宋
体裁：词

先天生，后天久。道有真诠，谛听当时受。恰是迷天迷望斗。只恐微躯，薄幸随枯朽。
苏幕遮·抱孤琴
作者：张继先
朝代：宋
体裁：词

抱孤琴，弹小操。独坐幽轩，尽日无人到。惟乐烟霞长啸傲。明月清风，今古长为道。识乾坤，知牝牡。懒共尘劳，汨汨争奔走。爱杀高眠消白昼。一任他家，玉兔金乌走。
苏幕遮·抱孤琴
作者：张继先
朝代：宋

抱孤琴，弹小操。
独坐幽轩，尽日无人到。
惟乐烟霞长啸傲。
明月清风，今古长为道。
识干坤，知牝牡。
懒共尘劳，汨汨争奔走。
爱杀高眠消白昼。
一任他家，玉兔金乌走。
苏幕遮（用伍先生韵和元规）
作者：张继先
朝代：宋

先天生，后天久。道有真诠，谛听当时受。恰是迷天迷望斗。只恐微躯，薄幸随枯朽。下缺
莲花
作者：张继先
朝代：宋
体裁：七言绝句

淡淡红生细细香，半开人折寄山房。只缘清净超尘垢，颇似风流压众芳。
莲花
作者：张继先
朝代：宋

淡淡红生细细香，半开人折寄山房。
只缘清浄超尘垢，颇似风流压众芳。
蒙秦治
作者：张继先
朝代：宋
体裁：七言律诗

紫垣佳客有灵踪，独木为桥处处同。一自浑家参太极，更谁连步上青空。槛前怪木冬长碧，岩下灵光夜久红。真泽不随时世斩，出尘人世入神功。
虚空歌
作者：张继先
朝代：宋

虚空荡荡无边岸，日月东西互宾饯。
东宾西饯几时休，生死场中如掣电。
本来真性同虚空，光明朗耀无昏蒙。
偶因一念落形休，为他生死迷西东。
堪叹世人全不觉，死即哀兮生即乐。
不知生是死根由，只喜东升怕西落。
东升西落理当然，休将情识相牵缠。
不信但看日与月，朝昏上下常周天。
生非来兮死非去，无有相因随所寓。
六道轮回浪著忙，真人止在虚空住。
真人住处无室庐，邻风伴月同清虚。
莫谓灵光只些子，包罗法界无边余。
法界包罗大无外，密入纤尘小无内。
饥寒灾祸不能加，物物头头归主宰。
一堆尘土百年形，如舟泛水凭人行。
忽朝舟坏人登岸，枯木无主从沉倾。
莫腐莫回雇，万水千江几番渡。
这回到岸好焚舟，不须更说波涛苦。
有缘舟居不居舟，终不虞昨夜风雷撼山岳。
虚空不动常如如，识得真空方不昧，
古往今来镇长在。掀翻世界露全身，
尽度众生超苦海。真空消息非顽空，
纵横变化无终穷。听我一歌空里曲，
铁蛇飞上昆仑峰。
虚空歌
作者：张继先
朝代：宋

虚空荡荡无边岸，日月东西互宾饯。东宾西饯几时休，生死场中如掣电。本来真性同虚空，光明朗耀无昏蒙。偶因一念落形体，为他生死迷西东。堪叹世人全不觉，死即哀兮生即乐。不知生是死根由，只喜东升怕西落。东升西落理当然，休将情识相牵缠。不信但看日与月，朝昏上下常周天。生非来兮死非去，无有相因随所寓。六道轮回浪著忙，真人止在虚空住。真人住处无室庐，邻风伴月同清虚。莫谓灵光只些子，包罗法界无遗馀。法界包罗大无外，密入纤尘小无内。饥寒灾祸不能加，物物头头归主宰。一堆尘土百年形，如舟泛水凭人行。忽朝舟坏人登岸，枯木无主从沉倾。莫腐莫回顾，万水千江几番渡。这回到岸好焚舟，不须更说波涛苦。有缘舟居不居舟，终不虞昨夜风雷撼山岳。虚空不动常如如，识得真空方不昧，古往今来镇长在。掀翻世界露全身，尽度众生超苦海。真空消息非顽空，纵横变化无终穷。听我一歌空里曲，铁蛇飞上昆崙峰。
虚空歌
作者：张继先
朝代：宋

虚空荡荡无边岸，日月东西互宾饯。
东宾西饯几时休，生死场中如掣电。
本来真性同虚空，光明朗耀无昏蒙。
偶因一念落形体，为他生死迷西东。
堪嘆世人全不觉，死即哀兮生即乐。
不知生是死根由，只喜东升怕西落。
东升西落理当然，休将情识相牵缠。
不信但看日与月，朝昏上下常周天。
生非来兮死非去，无有相因随所寓。
六道轮迴浪着忙，真人止在虚空住。
真人住处无室庐，邻风伴月同清虚。
莫谓灵光只些子，包罗法界无遗余。
法界包罗大无外，密入纤尘小无内。
饥寒灾祸不能加，物物头头归主宰。
一堆尘土百年形，如舟泛水凭人行。
忽朝舟坏人登岸，枯木无主从沉倾。
莫腐莫回顾，万水千江几番渡。
这回到岸好焚舟，不须更说波涛苦。
有缘舟居不居舟，终不虞昨夜风雷撼山岳。
虚空不动常如如，识得真空方不昧，古往今来镇长在。
掀翻世界露全身，尽度众生超苦海。
真空消息非顽空，纵横变化无终穷。
听我一歌空裏曲，铁蛇飞上昆崙峰。
西江月（又和前人）
作者：张继先
朝代：宋
体裁：词

蓬户横开岑寂，寒窗侧映清晖。竹风偷入五香帏。还有好音相惠。须信毫芒可入，明珠胎里忘机。宵征夜宴是和非。月府仙人无愧。
访友不遇题
作者：张继先
朝代：宋

庵裏人行庵外路，庵外人来庵裏坐。
遮头茅草欠坚牢，年年风雨年年破。
访友不遇题
作者：张继先
朝代：宋
体裁：七言绝句

庵里人行庵外路，庵外人来庵里坐。遮头茅草欠坚牢，年年风雨年年破。
诗一首
作者：张继先
朝代：宋
体裁：五言绝句

白云闲似我，我似白云闲。二物俱无心，逍遥天地间。
赠青城洞翁二首
作者：张继先
朝代：宋

神仙抱一养玄微，九载功成白日飞。道在当人须顺授，今朝何必秘天机。人间久矣喜相倍，道术参同岂吝哉。他日功成果轻举，为吾天上作梯媒。
赠青城洞翁二首·其一
作者：张继先
朝代：宋
体裁：七言绝句

神仙抱一养玄微，九载功成白日飞。道在当人须顺授，今朝何必秘天机。
赠青城洞翁二首·其二
作者：张继先
朝代：宋
体裁：七言绝句

人间久矣喜相倍，道术参同岂吝哉。他日功成果轻举，为吾天上作梯媒。
运使徐中奉寻李隐者于本部因临访上清遂得煮
作者：张继先
朝代：宋

西风初飘飘，白露仍瀼瀼。
有人浮大川，东巡抵饶阳。
实受九重书，因之访丹房。
山气龙虎明，青林云表长。
与予适相值，议论清冰霜。
已暮更秉烛，坐偶新月凉。
玉蟾翳烟景，金飚扇天香。
影落如卿云，烂然献奇祥。
六合无异色，五峰同秋光。
锦袍谪尘世，骑鲸隔川梁。
君期践玄约，缈缈空中翔。
运使徐中奉寻李隐者于本部因临访上清遂得煮茶款话至夜分乃散明目悦耳信有瑰伟崇高变通之论山川之秀亦有增明日分袂时宣和五年其略于是篇也
作者：张继先
朝代：宋

西风初飘飘，白露仍瀼瀼。有人浮大川，东巡抵饶阳。实受九重书，因之访丹房。山气龙虎明，青林云表长。与予适相值，议论清冰霜。已暮更秉烛，坐偶新月凉。玉蟾翳烟景，金飙扇天香。影落如卿云，烂然献奇祥。六合无异色，五峰同秋光。锦袍谪尘世，骑鲸隔川梁。君期践玄约，缈缈空中翔。
运使徐中奉寻李隠者于本部因临访上清遂得煮茶款话至夜分乃散明目悦耳信有瑰伟崇高变通之论山川之秀亦有增明日分袂时宣和五年其略于是篇也
作者：张继先
朝代：宋

西风初飘飘，白露仍瀼瀼。
有人浮大川，东巡抵饶阳。
实受九重书，因之访丹房。
山气龙虎明，青林云表长。
与予适相值，议论清冰霜。
已暮更秉烛，坐偶新月凉。
玉蟾翳烟景，金飈扇天香。
影落如卿云，烂然献奇祥。
六合无异色，五峰同秋光。
锦袍谪尘世，骑鲸隔川梁。
君期践玄约，缈缈空中翔。
还山
作者：张继先
朝代：宋
体裁：七言律诗

长年京国甚羁囚，丘壑归来始自由。流水有声如共语，闲云无迹可同游。猿依松影看丹灶，鹤与芦花入钓舟。如此栖迟良不恶，红尘何事辱鸣驺。
还山
作者：张继先
朝代：宋

长年京国甚羁囚，丘壑归来始自由。
流水有声如共语，闲云无迹可同游。
猿依松影看丹竈，鹤与芦花入钓舟。
如此栖迟良不恶，红尘何事辱鸣驺。
送九龙徐正之归麻姑
作者：张继先
朝代：宋

步冲晴雪过前滩，鹤迹云踪孰可攀。也似来时无一物，却疑归去是三山。
送九龙徐正之归麻姑
作者：张继先
朝代：宋

步冲晴雪过前滩，鹤迹云踪孰可攀。也似来进无一物，却疑归去是三山。
送九龙徐正之归麻姑
作者：张继先
朝代：宋

步衝晴雪过前滩，鹤迹云踪孰可攀。
也似来时无一物，却疑归去是三山。
送于真人
作者：张继先
朝代：宋
体裁：七言律诗

仰慕清声实积时，前朝因幸拜彤闱。稍瞻风致频相见，又恨霜天遽告归。至德谩劳中下笑，高才须信古来稀。自惭功行亏杨许，安得南真谈太微。
送于真人
作者：张继先
朝代：宋

爷慕清声实积时，前朝因幸皋彤闱。稍瞻风致频相见，又恨霜天遽告归。至德谩劳中下笑，高才须信古来稀。自惭功行亏杨许，安得南真谈太微。
送元规游麻姑
作者：张继先
朝代：宋
体裁：五言律诗

拂袖麻源景，飘飘逸兴清。不辞千里远，独步五云轻。自有琴书乐，应无世俗萦。我惭阻追逐，回首谩驰情。
送正之法师
作者：张继先
朝代：宋
体裁：五言律诗

道貌古昂藏，声名万里香。紫霞衣缥缈，丹佩玉琳琅。寂寞居岩馆，殷勤咏洞章。伫看功行满，飞盖上寥阳。
送正之法师
作者：张继先
朝代：宋

道貌古昂藏，声名万里香。紫霞衣缥缈，丹佩玉琳琅。寂寞居岩馆，殷勤咏洞章。佇看功行满，飞盖上寥阳。
邓程二子传法於予清坛事毕赋诗以遗之
作者：张继先
朝代：宋
体裁：五言律诗

不闭三天道，难回二子诚。露章招有感，裂帛喜为盟。神剑一日试，法灯千古明。内观当自悟，至理本无情。
野轩偶书
作者：张继先
朝代：宋

日日双萤火，乾坤一鹊巢。
野轩有凉户，谁敢等闲敲。
野轩偶书
作者：张继先
朝代：宋

日月双萤火，乾坤一鹊巢。野轩有凉户，谁敢等闲敲。
野轩偶书
作者：张继先
朝代：宋

日月双萤火，干坤一鹊巢。
野轩有凉户，谁敢等闲敲。
野轩歌
作者：张继先
朝代：宋

四海鲸鱼不足钓，纵使上鈎吾不要。
三岛神仙不足夸，长生不死数如麻。
惊人名誉不足恃，万古英雄一场戏。
些些富贵不足欣，何如野轩卧闲云。
洞然劫火纤芥尽，此时睡着都不闻。
野轩野轩在何处，宇宙茫茫无入路。
十千仙子浪中潜，百万抟鹏地底度。
此一轩，实奇特，神不知，鬼不测。
东彻西，南彻北，中心一窍尘沙国。
尘沙国界有微尘，一一微尘一真人。
一一真人一真源，威仪队仗数亦然。
时人若见野轩叟，正眼一觑皆奔走。
呵呵呵，千古万古野轩歌。
野轩歌
作者：张继先
朝代：宋

四海鲸鱼不足钓，纵使上钩吾不要。
三岛神仙不足夸，长生不死数如麻。
惊人名誉不足恃，万古英雄一场戏。
些些富贵不足欣，何如野轩卧闲云。
洞然劫火纤荠尽，此时睡著都不闻。
野轩轩轩在何处，宇宙茫茫无入路。
十千仙子浪中潜，百万抟鹏地底度。
此一轩，寄奇物，神不知，鬼不测。
东彻西，南彻北，
中心一窃尘沙国。尘沙国界有微尘。
一一微尘一真人。一一真人一真源，
威仪队仗数亦然。时人若见野轩叟，
正眼一觑皆奔走。呵呵呵，
千古万古野轩歌。
野轩歌
作者：张继先
朝代：宋

四海鲸鱼不足钓，纵使上钩吾不要。三岛神仙不足誇，长生不死数如麻。惊人名誉不足恃，万古英雄一场戏。些些富贵不足欣，何如野轩卧闲云。洞然劫火纤芥尽，此时睡著都不闻。野轩野轩在何处，宇宙茫茫无入路。十千仙子浪中潜，百万抟鹏地底度。此一轩，实奇特，神不知，鬼不测。东彻西，南彻北，中心一窍尘沙国。尘沙国界有微尘，一一微尘一真人。一一真人一真源，威仪队仗数亦然。时人若见野轩叟，正眼一觑皆奔走。呵呵呵，千古万古野轩歌。
金丹诗四十八首
作者：张继先
朝代：宋

堪笑愚人被色萦，拎将呼吸要留清。
神仙清静方为道，男女腥膻本俗情。
秽浊岂堪充上品，还丹方可保长生。
房中之术空传世，迷杀寰中多少人。
金丹诗四十八首
作者：张继先
朝代：宋

少年何速成诗书，争似求真保玉壶。
更不劳神游赤水，只知存性养玄珠。
鼎中日月何人有，炉内丹砂世所无。
人笑此中多寂寞，此中寂寞与人殊。
金丹诗四十八首
作者：张继先
朝代：宋

扰扰寻师苦苦忙，但求神水是仙乡。
荧煌一鼎鎔金汁，灿烂三田湛浆。
夜半只知真火焥，房中不觉彩霞光。
超凡一粒真堪重，始信蓬莱去路长。
金丹诗四十八首
作者：张继先
朝代：宋

昆仑宫里紫金丹，不是仙材不可观。
有分得餐延寿命，自然无恋免饥寒。
虎龙铜汞庚辛鼎，大小龟蛇太乙坛。
烹炼一丸飞五彩，上天消息不为难。
金丹诗四十八首
作者：张继先
朝代：宋

神仙妙用阳难窥，学道多因慾道迷。
向此若能明水火。这回方得识东西。
真铅莫把凡铅杂，真妇休将世妇齐。
离坎自交身自泰，恁时方见是夫妻。
金丹诗四十八首
作者：张继先
朝代：宋

金鼎玄珠夜半功，纷纷五彩满房中。只为日月交加合，却被龟蛇取次攻。乍见容仪方恍惚，久看相貌即朦胧。慇勤为报阳人道，此个真空不是空。假法人间有万般，君宜求取紫金丹。昆崙山上楼台耸，北海炉中龙虎攒。此个药中为贵宝，将来鍊就作天官。玉皇数下金玄诏，始信云衢去不难。流俗纷纷不悟真，不知求己却求人。只贪世上无穷色，忘却人间有限身。鼎内药成堪益寿，水中金尽化轻尘。北邙山下累累土，总是人间不了民。不觉年年撚指过，急如催浪转长河。鼎中日月知人少，世上阴阳识者多。尽为资财损真性，皆因女色逐流波。□□半有归泉路，忍把真元乱鬼魔。堪笑愚人被色萦，拟将呼吸要留精。神仙清静方为道，男女腥膻本俗情。秽浊岂堪充上品，还丹方可保长生。房中之术空传世，迷杀寰中多少人。采阴丹法起何时，后汉刘晟亦自迷。不免轮回归复道，岂将淫欲益愚痴。狗猪行状称为妙，神鬼阴谋不可欺。争似无为清静道，一炉金就养婴儿。婴儿头上戴莲花，诈伪迷人乱似麻。不道修行从一鼎，却言般运有三车。泥丸有路蒸方透，紫府无涯价莫加。为劝尘中迷路者，好寻元本莫咨嗟。火急寻师指水金，依时用火采浮沉。九回照见如来相，一纪方开处士心。虎驾辄翻铅易就，龙车推转汞难禁。自从饮著醍醐酒，便觉身居紫府深。扰扰浮生一梦间，几人回首锁三关。黄婆压定分全易，白虎飞来投下难。朱雀入炉三亩静，黑龟伏鼎一生闲。昭昭妙理余知得，只欲藏机隐旧山。莫论仙骨莫求丹，此理玄玄有正门。迷者少能知返本，教人藉此以为根。龟蛇大小宜频给，日月精华且总吞。只自明师分剖后，难为荒野作丘坟。神仙妙用最难窥，学道多因欲道迷。向此若能明水火，这回方得识东西。真铅莫把凡铅杂，真妇休将世妇齐。离坎自交身自泰，恁时方见是夫妻。黄芽至宝莫轻论，白雪通玄敢谩言。不是野人藏秘诀，大都仙药俗难吞。浮沉卯酉玄分路，变化龟蛇别有门。万万学徒无一二，浪称道友满乾坤。存神认取本来身，此理幽玄可学人。无漏实成除有漏，迷津才出是通津。浮生难保千年寿，仙世轻翻万劫春。堪叹茫茫迷路者，甘将神作北邙尘。学佛回心又学仙，两头扪摸不能专。大都错路生迷惑，便见迷途易变迁。得事只烹身上药，痴心莫望火中莲。但能求己兼求命，休说三千与大千。气龙津虎不难分，下手须从神定门。白雪鍊多齐日月，黄芽服久出乾坤。四神鼎内堪逃死，五色浆中可返魂。世上蜉蝣能几许，莫将财色败元根。急认浮沉水内金，若能烹鍊鬼神钦。四神守卫神炉固，九转工夫转色深。龙虎翻施双入路，龟蛇腾焰两边侵。但知五色纷纷起，满室荧煌可照心。周天火候诳凡人，胎息萦为亦未真。紫府聚金龙火种，昆丘走玉虎泉新。三莲折处分神力，一子生时出俗尘。为报忙忙求事者，真铅真汞不离真。昆崙宫里紫金丹，不是仙材不可观。有分得餐延寿命，自然无恋免饥寒。虎龙铜汞庚辛鼎，大小龟蛇太乙坛。烹鍊一丸飞五彩，上天消息不为难。劳生扰扰去如梭，火急修真逐鬼魔。好把浮沉翻北海，莫将梦幻恋南柯。甲庚鼎内金非少，卯酉坛中土亦多。只自荧煌光一室，斋心服了脱微痾。贪著浮名浮利身，不思光景走频频。只贪眼下红颜好，不觉头中白发新。药鼎坚牢延寿命，情思放恣损天真。劝君求取金丹诀，养个婴儿脱俗尘。瞥然光景几时休，出入轮回去复收。只为贪痴缘底事，不思清静学真修。虎龙便是升天驾，铅汞元为出世舟。多少神仙哀俗辈，故留丹诀救凡流。乘龙驾鹤不须惊，此是金丹一粒灵。五色云龙腾海底，九回风虎到天庭。琼花合处看壬癸，紫府交时藉丙丁。此理要明非下士，除非名是少微星。劳生扰扰疾如风，急杀三彭及五虫。不使狐狸侵药灶，须教龙虎守真空。鼎中宝物时添火，腹内婴儿貌转丰。善女善男寻此语，莫贪花酒堕迷中。大都奇怪惑人深，一见邪淫便动心。只是攲倾身内宝，何能坚固水中金。天堂有路无人到，地狱无门众却寻。寄语世间男女道，收踪火宅隐山林。阿尔多淫上帝嗔，罚为狐兽尾随身。只言五百年方变，岂谓三千日化神。雷火不知何处用，犬牙同此作教亲。冤魔眷属狐狸肖，变化妖容惑几人。刘晨阮肇事多非，今日凭君子细推。谩使仙宫由色欲，却将紫府贮奸欺。洞中清净难容杂，穴里幽冥易变奇。大是世人迷不悟，几人丧命为狐狸。子真坛下紫微边，深夜风光俗好传。不道求铅堪益寿，却言药物可延年。仙丹未必离身内，人意何须立户前。或是山精迷弄汝，故将杂色等闲看。真铅真汞最堪凭，此理昭昭却少行。白虎鼎中成玉液，螣蛇宫里养金精。坎男离女分三位，日月东西合一程。若向此中寻得路，婴儿相貌自然成。金丹换骨不相欺，大抵凡流性易迷。若使赤蛇腾海北，自然玉兔走天西。栽莲使者行真水，种火龙王启大蹊。好向此中寻捣鍊，飞腾只在一刀圭。幸得修真趣理深，勤勤烹鍊水中金。若知紫府莲堪种，始信昆崙路可寻。日月合来光上下，白青交后彩浮沉。自从得此真消息，荣辱人间总不侵。少年何事学诗书，争似求真保玉壶。更不劳神游赤水，只知存性养玄珠。鼎中日月何人有，炉内丹砂世所无。人笑此中多寂寞，此中寂寞与人殊。既悟今生与后生，何须苦苦强谈禅。华池水号升天药，金鼎莲为出世筌。下乎始知深妙妙，功成方见理玄玄。自从一得明师指，始信云车出俗廛。三清门户出无猜，自是凡夫不肯来。月魄日魂为道路，虎泉蛇火作梯媒。三田勤固元精种，一鼎坚牢后却开。无质自然生有质，真胎能解结灵胎。绛桥行气总为非，自是凡夫著相迷。北海鼎炉分造化，南溟宫殿合天倪。虚无只就还丹力，恍惚身成妙道齐。若向浮生能见得，浮生只可比醯鸡。尘寰道友万千人，几个虚名几个真。不悟汞铅为至宝，却将炉灶学烧银。内中采药方端的，外里求丹谩苦辛。何况迷途有迷者，不为自误误他人。九真山下有华池，此水延年世不知。金橘生成光色透，弹丸小大彩霞飞。送归北海深藏密，般上南溟事怪奇。只候此中功力就，黄云片片拥婴儿。九真山上接楼台，日月浮生紫气堆。北海下生金芍药，南溟宫产玉攻瑰。三清门户三田奥，九转工夫九辙回。当此鍊成无价宝，从教人笑我痴騃。扰扰寻师苦苦忙，但求神水是仙乡。荧煌一鼎镕金汁，灿烂三田湛玉浆。夜半只知真火焥，房中不觉彩霞光。超凡一粒真堪重，始信蓬莱去路长。鼎中大药世难知，日月双投姤不迷。未必妙光方火枣，始思玄理号交梨。溶溶朱粉飞云远，湛湛神辉满室齐。一纪烹煎才得了，便乘鸾辂上天梯。隐迹人间数十年，不令众觉种丹田。五行聚会生俄尔，一颗圆明出自然。湛湛神炉开白雪，依依铅鼎泻红莲。近来不觉浮名起，多被人来叩妙玄。金丹饵了骨毛轻，便觉蓬莱去有程。澄湛药炉分玉粉，凄凉气海彻三清。昆崙宫殿年年耸，紫府楼台日日成。只此便乘云鹤驾，笑人笑我学长生。学道多多少悟真，真成便见自家身。三田有路纵横去，万类无缘变换因。土内养金金色重，鼎中进火火功新。若于财色全无动，便是蓬莱洞里人。忍辱多多日苦辛，闭门又被鬼偷精。不知牢锁丹田固，争奈魂狂紫府倾。阳气旋衰难保寿，阴邪浸长易消兵。劝君火急寻师去，莫为冤魔破道情。只见神炉当子夜，岂知火力散阴邪。忽于金鼎凝寒玉，倏尔真身现彩霞。沆瀣露中分白雪，华池水内养黄芽。此中便见真消息，莫浪驱驰觅鹿车。人有金丹可返魂，常流迷道不知吞。朱禽若启岩前地，白鹿须投海底门。欲得必先调气马，由来宜急锁心猿。善男善女寻真诀，莫把形容化土坟。静坐焚香念念中，念中须见己形容。生成本藉铅中汞，变化端由火里龙。二八莫辞频采造，一三还用苦交冲。此中有路通天去，可把尘踪继赤松。莫嫌野客漏机微，要接仁人至上蹊。悟者便从言下悟，迷途终是意中迷。甲庚一判龙归左，卯酉双投虎在西。若见玄玄玄里事，不离真个是夫妻。我身我命与天齐，只得金丹便出迷。灵质长来居玉殿，圣胎生就步云梯。蜉蝣世界何须恋，螮蝀衣裳不必携。烹鍊虽然劳日月，出尘宜假一刀圭。
金丹诗四十八首
作者：张继先
朝代：宋

金鼎玄珠夜半功，纷纷五彩满房中。只为日月交加合，却被龟蛇取次攻。乍见容仪方恍惚，久看相貌即朦胧。殷勤为报阳人道，此上真空不是空。
金丹诗四十八首
作者：张继先
朝代：宋

黄芽于宝莫轻论，白雪通玄敢谩言。
不是野人藏秘诀，大都仙药俗难吞。
浮沉卯酉玄分路，变化龟蛇别有门。
万万学徒无一二，浪称道友满乾坤。
金丹诗四十八首·其一
作者：张继先
朝代：宋

金鼎玄珠夜半功，纷纷五彩满房中。只为日月交加合，却被龟蛇取次攻。乍见容仪方恍惚，久看相貌即朦胧。慇勤为报阳人道，此个真空不是空。
金丹诗四十八首·其一
作者：张继先
朝代：宋

金鼎玄珠夜半功，纷纷五彩满房中。
只为日月交加合，却被龟蛇取次攻。
乍见容仪方恍惚，久看相貌即朦胧。
慇懃为报阳人道，此箇真空不是空。
金丹诗四十八首·其一一
作者：张继先
朝代：宋

神仙妙用最难窥，学道多因慾道迷。
向此若能明水火，这回方得识东西。
真铅莫把凡铅杂，真妇休将世妇齐。
离坎自交身自泰，恁时方见是夫妻。
金丹诗四十八首·其一三
作者：张继先
朝代：宋

存神认取本来身，此理幽玄可学人。
无漏实成除有漏，迷津纔出是通津。
浮生难保千年寿，仙世轻翻万劫春。
堪嘆茫茫迷路者，甘将神作北邙尘。
金丹诗四十八首·其一二
作者：张继先
朝代：宋

黄芽至宝莫轻论，白雪通玄敢谩言。
不是野人藏秘诀，大都仙药俗难吞。
浮沉卯酉玄分路，变化龟蛇别有门。
万万学徒无一二，浪称道友满干坤。
金丹诗四十八首·其一五
作者：张继先
朝代：宋

气龙津虎不难分，下手须从神定门。
白雪炼多齐日月，黄芽服久出干坤。
四神鼎内堪逃死，五色浆中可返魂。
世上蜉蝣能几许，莫将财色败元根。
金丹诗四十八首·其一八
作者：张继先
朝代：宋

昆崙宫裏紫金丹，不是仙材不可观。
有分得餐延寿命，自然无恋免饥寒。
虎龙铜汞庚辛鼎，大小龟蛇太乙坛。
烹炼一丸飞五彩，上天消息不为难。
金丹诗四十八首·其一六
作者：张继先
朝代：宋

急认浮沉水内金，若能烹炼鬼神钦。
四神守卫神炉固，九转工夫转色深。
龙虎翻施双入路，龟蛇腾焰两边侵。
但知五色纷纷起，满室荧煌可照心。
金丹诗四十八首·其七
作者：张继先
朝代：宋

婴儿头上戴莲花，诈伪迷人乱似麻。不道修行从一鼎，却言般运有三车。泥丸有路蒸方透，紫府无涯价莫加。为劝尘中迷路者，好寻元本莫咨嗟。
金丹诗四十八首·其七
作者：张继先
朝代：宋

婴儿头上戴莲花，诈僞迷人乱似麻。
不道修行从一鼎，却言般运有三车。
泥丸有路蒸方透，紫府无涯价莫加。
为劝尘中迷路者，好寻元本莫咨嗟。
金丹诗四十八首·其三
作者：张继先
朝代：宋

流俗纷纷不悟真，不知求己却求人。只贪世上无穷色，忘却人间有限身。鼎内药成堪益寿，水中金尽化轻尘。北邙山下累累土，总是人间不了民。
金丹诗四十八首·其三
作者：张继先
朝代：宋

流俗纷纷不悟真，不知求己却求人。
只贪世上无穷色，忘却人间有限身。
鼎内药成堪益寿，水中金尽化轻尘。
北邙山下纍纍土，总是人间不了民。
金丹诗四十八首·其三〇
作者：张继先
朝代：宋

幸得修真趣理深，勤勤烹炼水中金。
若知紫府莲堪种，始信昆崙路可寻。
日月合来光上下，白青交后彩浮沉。
自从得此真消息，荣辱人间总不侵。
金丹诗四十八首·其三七
作者：张继先
朝代：宋

九真山上接楼台，日月浮生紫气堆。
北海下生金芍药，南溟宫产玉攻瑰。
三清门户三田奥，九转工夫九辙回。
当此炼成无价宝，从教人笑我痴騃。
金丹诗四十八首·其三九
作者：张继先
朝代：宋

鼎中大药世难知，日月双投姤不迷。
未必妙光方火枣，始思玄理号交梨。
溶溶朱粉飞云远，湛湛神辉满室齐。
一纪烹煎纔得了，便乘鸾辂上天梯。
金丹诗四十八首·其三二
作者：张继先
朝代：宋

既悟今生与后生，何须苦苦强谈禅。
华池水号昇天药，金鼎莲为出世筌。
下乎始知深妙妙，功成方见理玄玄。
自从一得明师指，始信云车出俗廛。
金丹诗四十八首·其三五
作者：张继先
朝代：宋

尘寰道友万千人，几箇虚名几箇真。
不悟汞铅为至宝，却将炉竈学烧银。
内中采药方端的，外裏求丹谩苦辛。
何况迷途有迷者，不为自误误他人。
金丹诗四十八首·其三十
作者：张继先
朝代：宋

幸得修真趣理深，勤勤烹鍊水中金。若知紫府莲堪种，始信昆崙路可寻。日月合来光上下，白青交后彩浮沉。自从得此真消息，荣辱人间总不侵。
金丹诗四十八首·其三十一
作者：张继先
朝代：宋
体裁：七言律诗

少年何事学诗书，争似求真保玉壶。更不劳神游赤水，只知存性养玄珠。鼎中日月何人有，炉内丹砂世所无。人笑此中多寂寞，此中寂寞与人殊。
金丹诗四十八首·其三十七
作者：张继先
朝代：宋

九真山上接楼台，日月浮生紫气堆。北海下生金芍药，南溟宫产玉攻瑰。三清门户三田奥，九转工夫九辙回。当此鍊成无价宝，从教人笑我痴騃。
金丹诗四十八首·其三十三
作者：张继先
朝代：宋
体裁：七言律诗

三清门户出无猜，自是凡夫不肯来。月魄日魂为道路，虎泉蛇火作梯媒。三田勤固元精种，一鼎坚牢后却开。无质自然生有质，真胎能解结灵胎。
金丹诗四十八首·其三十九
作者：张继先
朝代：宋

鼎中大药世难知，日月双投姤不迷。未必妙光方火枣，始思玄理号交梨。溶溶朱粉飞云远，湛湛神辉满室齐。一纪烹煎才得了，便乘鸾辂上天梯。
金丹诗四十八首·其三十二
作者：张继先
朝代：宋

既悟今生与后生，何须苦苦强谈禅。华池水号升天药，金鼎莲为出世筌。下乎始知深妙妙，功成方见理玄玄。自从一得明师指，始信云车出俗廛。
金丹诗四十八首·其三十五
作者：张继先
朝代：宋

尘寰道友万千人，几个虚名几个真。不悟汞铅为至宝，却将炉灶学烧银。内中采药方端的，外里求丹谩苦辛。何况迷途有迷者，不为自误误他人。
金丹诗四十八首·其三十八
作者：张继先
朝代：宋
体裁：七言律诗

扰扰寻师苦苦忙，但求神水是仙乡。荧煌一鼎镕金汁，灿烂三田湛玉浆。夜半只知真火焥，房中不觉彩霞光。超凡一粒真堪重，始信蓬莱去路长。
金丹诗四十八首·其三十六
作者：张继先
朝代：宋
体裁：七言律诗

九真山下有华池，此水延年世不知。金橘生成光色透，弹丸小大彩霞飞。送归北海深藏密，般上南溟事怪奇。只候此中功力就，黄云片片拥婴儿。
金丹诗四十八首·其三十四
作者：张继先
朝代：宋

绛桥行气总为非，自是凡夫著相迷。北海鼎炉分造化，南溟宫殿合天倪。虚无只就还丹力，恍惚身成妙道齐。若向浮生能见得，浮生只可比醯鸡。
金丹诗四十八首·其三四
作者：张继先
朝代：宋

绛桥行气总为非，自是凡夫着相迷。
北海鼎炉分造化，南溟宫殿合天倪。
虚无只就还丹力，恍惚身成妙道齐。
若向浮生能见得，浮生只可比酰鸡。
金丹诗四十八首·其九
作者：张继先
朝代：宋

扰扰浮生一梦间，几人回首锁三关。黄婆压定分全易，白虎飞来投下难。朱雀入炉三亩静，黑龟伏鼎一生闲。昭昭妙理余知得，只欲藏机隐旧山。
金丹诗四十八首·其九
作者：张继先
朝代：宋

扰扰浮生一梦间，几人回首锁三关。
黄婆压定分全易，白虎飞来投下难。
朱雀入炉三亩静，黑龟伏鼎一生闲。
昭昭妙理余知得，只欲藏机隠旧山。
金丹诗四十八首·其二
作者：张继先
朝代：宋

假法人间有万般，君宜求取紫金丹。昆崙山上楼台耸，北海炉中龙虎攒。此个药中为贵宝，将来鍊就作天官。玉皇数下金玄诏，始信云衢去不难。
金丹诗四十八首·其二
作者：张继先
朝代：宋

假法人间有万般，君宜求取紫金丹。
昆崙山上楼台耸，北海炉中龙虎攒。
此箇药中为贵宝，将来炼就作天官。
玉皇数下金玄诏，始信云衢去不难。
金丹诗四十八首·其二〇
作者：张继先
朝代：宋

贪着浮名浮利身，不思光景走频频。
只贪眼下红颜好，不觉头中白髮新。
药鼎坚牢延寿命，情思放恣损天真。
劝君求取金丹诀，养箇婴儿脱俗尘。
金丹诗四十八首·其二一
作者：张继先
朝代：宋

瞥然光景几时休，出入轮迴去復收。
只为贪痴缘底事，不思清静学真修。
虎龙便是昇天驾，铅汞元为出世舟。
多少神仙哀俗辈，故留丹诀救凡流。
金丹诗四十八首·其二三
作者：张继先
朝代：宋

劳生扰扰疾如风，急杀三彭及五虫。
不使狐狸侵药竈，须教龙虎守真空。
鼎中宝物时添火，腹内婴儿貌转丰。
善女善男寻此语，莫贪花酒堕迷中。
金丹诗四十八首·其二九
作者：张继先
朝代：宋

金丹换骨不相欺，大抵凡流性易迷。
若使赤蛇腾海北，自然玉兔走天西。
栽莲使者行真水，种火龙王启大蹊。
好向此中寻捣炼，飞腾只在一刀圭。
金丹诗四十八首·其二八
作者：张继先
朝代：宋

真铅真汞最堪凭，此理昭昭却少行。
白虎鼎中成玉液，螣蛇宫裏养金精。
坎男离女分三位，日月东西合一程。
若向此中寻得路，婴儿相貌自然成。
金丹诗四十八首·其二六
作者：张继先
朝代：宋

刘晨阮肇事多非，今日凭君子细推。
谩使仙宫由色慾，却将紫府贮姦欺。
洞中清浄难容杂，穴裏幽冥易变奇。
大是世人迷不悟，几人丧命为狐狸。
金丹诗四十八首·其二十
作者：张继先
朝代：宋

贪著浮名浮利身，不思光景走频频。只贪眼下红颜好，不觉头中白发新。药鼎坚牢延寿命，情思放恣损天真。劝君求取金丹诀，养个婴儿脱俗尘。
金丹诗四十八首·其二十一
作者：张继先
朝代：宋

瞥然光景几时休，出入轮回去复收。只为贪痴缘底事，不思清静学真修。虎龙便是升天驾，铅汞元为出世舟。多少神仙哀俗辈，故留丹诀救凡流。
金丹诗四十八首·其二十七
作者：张继先
朝代：宋
体裁：七言律诗

子真坛下紫微边，深夜风光俗好传。不道求铅堪益寿，却言药物可延年。仙丹未必离身内，人意何须立户前。或是山精迷弄汝，故将杂色等闲看。
金丹诗四十八首·其二十三
作者：张继先
朝代：宋

劳生扰扰疾如风，急杀三彭及五虫。不使狐狸侵药灶，须教龙虎守真空。鼎中宝物时添火，腹内婴儿貌转丰。善女善男寻此语，莫贪花酒堕迷中。
金丹诗四十八首·其二十九
作者：张继先
朝代：宋

金丹换骨不相欺，大抵凡流性易迷。若使赤蛇腾海北，自然玉兔走天西。栽莲使者行真水，种火龙王启大蹊。好向此中寻捣鍊，飞腾只在一刀圭。
金丹诗四十八首·其二十二
作者：张继先
朝代：宋
体裁：七言律诗

乘龙驾鹤不须惊，此是金丹一粒灵。五色云龙腾海底，九回风虎到天庭。琼花合处看壬癸，紫府交时藉丙丁。此理要明非下士，除非名是少微星。
金丹诗四十八首·其二十五
作者：张继先
朝代：宋
体裁：七言律诗

阿尔多淫上帝嗔，罚为狐兽尾随身。只言五百年方变，岂谓三千日化神。雷火不知何处用，犬牙同此作教亲。冤魔眷属狐狸肖，变化妖容惑几人。
金丹诗四十八首·其二十八
作者：张继先
朝代：宋

真铅真汞最堪凭，此理昭昭却少行。白虎鼎中成玉液，螣蛇宫里养金精。坎男离女分三位，日月东西合一程。若向此中寻得路，婴儿相貌自然成。
金丹诗四十八首·其二十六
作者：张继先
朝代：宋

刘晨阮肇事多非，今日凭君子细推。谩使仙宫由色欲，却将紫府贮奸欺。洞中清净难容杂，穴里幽冥易变奇。大是世人迷不悟，几人丧命为狐狸。
金丹诗四十八首·其二十四
作者：张继先
朝代：宋

大都奇怪惑人深，一见邪淫便动心。只是攲倾身内宝，何能坚固水中金。天堂有路无人到，地狱无门众却寻。寄语世间男女道，收踪火宅隐山林。
金丹诗四十八首·其二四
作者：张继先
朝代：宋

大都奇怪惑人深，一见邪淫便动心。
只是欹倾身内宝，何能坚固水中金。
天堂有路无人到，地狱无门众却寻。
寄语世间男女道，收踪火宅隠山林。
金丹诗四十八首·其五
作者：张继先
朝代：宋
体裁：七言律诗

堪笑愚人被色萦，拟将呼吸要留精。神仙清静方为道，男女腥膻本俗情。秽浊岂堪充上品，还丹方可保长生。房中之术空传世，迷杀寰中多少人。
金丹诗四十八首·其八
作者：张继先
朝代：宋

火急寻师指水金，依时用火采浮沉。
九回照见如来相，一纪方开处士心。
虎驾辄翻铅易就，龙车推转汞难禁。
自从饮着醍醐酒，便觉身居紫府深。
金丹诗四十八首·其八
作者：张继先
朝代：宋

火急寻师指水金，依时用火采浮沉。九回照见如来相，一纪方开处士心。虎驾辄翻铅易就，龙车推转汞难禁。自从饮著醍醐酒，便觉身居紫府深。
金丹诗四十八首·其六
作者：张继先
朝代：宋

采阴丹法起何时，后汉刘晟亦自迷。不免轮回归复道，岂将淫欲益愚痴。狗猪行状称为妙，神鬼阴谋不可欺。争似无为清静道，一炉金就养婴儿。
金丹诗四十八首·其六
作者：张继先
朝代：宋

采阴丹法起何时，后汉刘晟亦自迷。
不免轮迴归復道，岂将淫慾益愚痴。
狗猪行状称为妙，神鬼阴谋不可欺。
争似无为清静道，一炉金就养婴儿。
金丹诗四十八首·其十
作者：张继先
朝代：宋
体裁：七言律诗

莫论仙骨莫求丹，此理玄玄有正门。迷者少能知返本，教人藉此以为根。龟蛇大小宜频给，日月精华且总吞。只自明师分剖后，难为荒野作丘坟。
金丹诗四十八首·其十一
作者：张继先
朝代：宋

神仙妙用最难窥，学道多因欲道迷。向此若能明水火，这回方得识东西。真铅莫把凡铅杂，真妇休将世妇齐。离坎自交身自泰，恁时方见是夫妻。
金丹诗四十八首·其十七
作者：张继先
朝代：宋
体裁：七言律诗

周天火候诳凡人，胎息萦为亦未真。紫府聚金龙火种，昆丘走玉虎泉新。三莲折处分神力，一子生时出俗尘。为报忙忙求事者，真铅真汞不离真。
金丹诗四十八首·其十三
作者：张继先
朝代：宋

存神认取本来身，此理幽玄可学人。无漏实成除有漏，迷津才出是通津。浮生难保千年寿，仙世轻翻万劫春。堪叹茫茫迷路者，甘将神作北邙尘。
金丹诗四十八首·其十九
作者：张继先
朝代：宋
体裁：七言律诗

劳生扰扰去如梭，火急修真逐鬼魔。好把浮沉翻北海，莫将梦幻恋南柯。甲庚鼎内金非少，卯酉坛中土亦多。只自荧煌光一室，斋心服了脱微痾。
金丹诗四十八首·其十二
作者：张继先
朝代：宋

黄芽至宝莫轻论，白雪通玄敢谩言。不是野人藏秘诀，大都仙药俗难吞。浮沉卯酉玄分路，变化龟蛇别有门。万万学徒无一二，浪称道友满乾坤。
金丹诗四十八首·其十五
作者：张继先
朝代：宋

气龙津虎不难分，下手须从神定门。白雪鍊多齐日月，黄芽服久出乾坤。四神鼎内堪逃死，五色浆中可返魂。世上蜉蝣能几许，莫将财色败元根。
金丹诗四十八首·其十八
作者：张继先
朝代：宋

昆崙宫里紫金丹，不是仙材不可观。有分得餐延寿命，自然无恋免饥寒。虎龙铜汞庚辛鼎，大小龟蛇太乙坛。烹鍊一丸飞五彩，上天消息不为难。
金丹诗四十八首·其十六
作者：张继先
朝代：宋

急认浮沉水内金，若能烹鍊鬼神钦。四神守卫神炉固，九转工夫转色深。龙虎翻施双入路，龟蛇腾焰两边侵。但知五色纷纷起，满室荧煌可照心。
金丹诗四十八首·其十四
作者：张继先
朝代：宋
体裁：七言律诗

学佛回心又学仙，两头扪摸不能专。大都错路生迷惑，便见迷途易变迁。得事只烹身上药，痴心莫望火中莲。但能求己兼求命，休说三千与大千。
金丹诗四十八首·其四
作者：张继先
朝代：宋

不觉年年捻指过，急如催浪转长河。
鼎中日月知人少，世上阴阳识者多。
尽为资财损真性，皆因女色逐流波。
□□半有归泉路，忍把真元乱鬼魔。
金丹诗四十八首·其四
作者：张继先
朝代：宋

不觉年年撚指过，急如催浪转长河。鼎中日月知人少，世上阴阳识者多。尽为资财损真性，皆因女色逐流波。□□半有归泉路，忍把真元乱鬼魔。
金丹诗四十八首·其四七
作者：张继先
朝代：宋

莫嫌野客漏机微，要接仁人至上蹊。
悟者便从言下悟，迷途终是意中迷。
甲庚一判龙归左，卯酉双投虎在西。
若见玄玄玄裏事，不离真箇是夫妻。
金丹诗四十八首·其四二
作者：张继先
朝代：宋

学道多多少悟真，真成便见自家身。
三田有路纵横去，万类无缘变换因。
土内养金金色重，鼎中进火火功新。
若于财色全无动，便是蓬莱洞裏人。
金丹诗四十八首·其四八
作者：张继先
朝代：宋

我身我命与天齐，只得金丹便出迷。
灵质长来居玉殿，圣胎生就步云梯。
蜉蝣世界何须恋，螮蝀衣裳不必携。
烹炼虽然劳日月，出尘宜假一刀圭。
金丹诗四十八首·其四六
作者：张继先
朝代：宋

静坐焚香念念中，念中须见己形容。
生成本藉铅中汞，变化端由火裏龙。
二八莫辞频采造，一三还用苦交衝。
此中有路通天去，可把尘踪继赤松。
金丹诗四十八首·其四十
作者：张继先
朝代：宋
体裁：七言律诗

隐迹人间数十年，不令众觉种丹田。五行聚会生俄尔，一颗圆明出自然。湛湛神炉开白雪，依依铅鼎泻红莲。近来不觉浮名起，多被人来叩妙玄。
金丹诗四十八首·其四十一
作者：张继先
朝代：宋
体裁：七言律诗

金丹饵了骨毛轻，便觉蓬莱去有程。澄湛药炉分玉粉，凄凉气海彻三清。昆崙宫殿年年耸，紫府楼台日日成。只此便乘云鹤驾，笑人笑我学长生。
金丹诗四十八首·其四十七
作者：张继先
朝代：宋

莫嫌野客漏机微，要接仁人至上蹊。悟者便从言下悟，迷途终是意中迷。甲庚一判龙归左，卯酉双投虎在西。若见玄玄玄里事，不离真个是夫妻。
金丹诗四十八首·其四十三
作者：张继先
朝代：宋
体裁：七言律诗

忍辱多多日苦辛，闭门又被鬼偷精。不知牢锁丹田固，争奈魂狂紫府倾。阳气旋衰难保寿，阴邪浸长易消兵。劝君火急寻师去，莫为冤魔破道情。
金丹诗四十八首·其四十二
作者：张继先
朝代：宋

学道多多少悟真，真成便见自家身。三田有路纵横去，万类无缘变换因。土内养金金色重，鼎中进火火功新。若于财色全无动，便是蓬莱洞里人。
金丹诗四十八首·其四十五
作者：张继先
朝代：宋
体裁：七言律诗

人有金丹可返魂，常流迷道不知吞。朱禽若启岩前地，白鹿须投海底门。欲得必先调气马，由来宜急锁心猿。善男善女寻真诀，莫把形容化土坟。
金丹诗四十八首·其四十八
作者：张继先
朝代：宋

我身我命与天齐，只得金丹便出迷。灵质长来居玉殿，圣胎生就步云梯。蜉蝣世界何须恋，螮蝀衣裳不必携。烹鍊虽然劳日月，出尘宜假一刀圭。
金丹诗四十八首·其四十六
作者：张继先
朝代：宋

静坐焚香念念中，念中须见己形容。生成本藉铅中汞，变化端由火里龙。二八莫辞频采造，一三还用苦交冲。此中有路通天去，可把尘踪继赤松。
金丹诗四十八首·其四四
作者：张继先
朝代：宋
体裁：七言律诗

只见神炉当子夜，岂知火力散阴邪。忽于金鼎凝寒玉，倏尔真身现彩霞。沆瀣露中分白雪，华池水内养黄芽。此中便见真消息，莫浪驱驰觅鹿车。
鍊丹岩留题
作者：张继先
朝代：宋
体裁：五言绝句

鹤来松有客，苔去石无衣。黄金浮世在，白发故人稀。
钟
作者：张继先
朝代：宋

金晶铸就斗星悬，挂向玉楼知几年。好是五更残梦里，一声敲透白云天。
钟
作者：张继先
朝代：宋

金晶铸就斗星悬，挂向琼楼知几年。
好是五更残梦裏，一声敲透白云天。
钟
作者：张继先
朝代：宋

金晶铸就斗星悬，挂向琼楼知几年。好是五更残梦里，一声敲透白云天。
钱塘
作者：张继先
朝代：宋
体裁：七言律诗

几万人家水绕城，白云开处见丹青。地连金色三千界，山映瑶峰六尺屏。晓凭阑干披宿露，夜收帘幕透寒星。浙江风物端无赛，半拟蓬莱半洞庭。
钱塘
作者：张继先
朝代：宋

几万人家水绕城，白云开处见丹青。地连金色三千界，山映瑶峰六尺屏。晓凭阑干披宿露，夜收帘幕透寒星。浙江风物端无赛，增拎蓬莱半洞庭。
钱塘有作
作者：张继先
朝代：宋
体裁：古风

红霞映朱栏，白云隐青山。尘中人不到，双鹤舞柴关。瑶琴一曲诗数篇，山童煮茗炉无烟。为思尘世去游乐，一别洞天今几年。湘江江上月初白，湘浦浦边风色清。断肠声咽玉笛碎，愁杀霜堤多少情。人生总浮云，仙家依旧春，归去来兮乐吾真。
钱塘有作
作者：张继先
朝代：宋

红霞映朱栏，白云隠青山。
尘中人不到，双鹤舞柴关。
瑶琴一曲诗数篇，山童煮茗炉无烟。
为思尘世去游乐，一别洞天今几年。
湘江江上月初白，湘浦浦边风色清。
断肠声咽玉笛碎，愁杀霜堤多少情。
人生总浮云，仙家依旧春，归去来兮乐吾真。
雪夜渔舟·晚风歇
作者：张继先
朝代：宋
体裁：词

晚风歇。谩自棹扁舟，顺流观雪。山耸瑶峰，林森玉树，高下尽无分别。性情澄彻。更没个、故人堪说。恍然身世，如居天上，水晶宫阙。万尘声影绝。透尘空无外，水天相接。浩气冲盈，真宫深厚，永夜不愁寒冽。愧怜鄙劣。只解道、赴炎趋热。停桡失笑，知心都付，野梅江月。
青城洞阳大人
作者：张继先
朝代：宋
体裁：五言绝句

青城老洞翁，名籍丹台上。日日诵黄庭，感得祥云降。
靖通庵歌
作者：张继先
朝代：宋

吾结草庵山之中，旁人笑我名靖通。都来方寸闲田地，大包世界同虚空。我庵非通亦非靖，玲珑八面无形影。盈虚消息任天机，庵内主人都不省。有时风雪三冬天，山前尽日无人烟。顽空墨黑昼如夜，庵中光耀长周圆。有时风雷平地起，山沉江涌流云气。龙吟虎啸万形喧，庵内情缘无止起。环庵松竹连天青。冬不悴兮春不荣。人来谩笑庵居苦，彻骨贫来彻骨清。清贫生理十分好，翻忆朱门多饿殍。君能认得自家珠，终身岂羡他人宝。庵似身兮主似心，欲明庵主须参寻。驴胎马腹河沙梦，那知铁矿藏精金。高著眼睛速下手，只今觅取无中有。言穷理绝妄缘空，无毛狮子撩天吼。庵前大厦皆蘧庐，知音有几同神仙皆此出。浮手短景甚悠悠。一切庵坏便须休。溥劝吾门诸学者，不昧此庵须早修。
靖通庵歌
作者：张继先
朝代：宋

吾结草庵山之中，旁人笑我名靖通。
都来方寸闲田地，大包世界同虚空。
我庵非通亦非靖，玲珑八面无形影。
盈虚消息任天机，庵内主人都不省。
有时风雪三冬天，山前尽日无人烟。
顽空墨黑昼如夜，庵中光耀长周圆。
有时风雷平地起，山沉江涌流云气。
龙吟虎啸万形喧，庵内情缘无止起。
环庵松竹连天青，冬不悴兮春不荣。
人来谩笑庵居苦，彻骨贫来彻骨清。
清贫生理十分好，翻忆朱门多饿殍。
君能认得自家珠，终身岂羡他人宝。
庵似身兮主似心，欲明庵主须参寻。
馿胎马腹河沙梦，那知铁矿藏精金。
高着眼睛速下手，只今觅取无中有。
言穷理绝妄缘空，无毛狮子撩天吼。
庵前大厦皆蘧庐，知音有几同庵居。
若非捩断县崖手，谁解伊边认得渠。
闲中有乐无人识，静处工夫闲裏得。
自然妙用自然真，向上神仙皆此出。
浮手短景甚悠悠，一切庵坏便须休。
溥劝吾门诸学者，不昧此庵须早修。
靖通庵歌
作者：张继先
朝代：宋

吾结草庵山之中，旁人笑我名靖通。都来方寸闲田地，大包世界同虚空。我庵非通亦非靖，玲珑八面无形影。盈虚消息任天机，庵内主人都不省。有时风雪三冬天，山前尽日无人烟。顽空墨黑昼如夜，庵中光耀长周圆。有时风雷平地起，山沉江涌流云气。龙吟虎啸万形喧，庵内情缘无止起。环庵松竹连天青，冬不悴兮春不荣。人来谩笑庵居苦，彻骨贫来彻骨清。清贫生理十分好，翻忆朱门多饿殍。君能认得自家珠，终身岂羡他人宝。庵似身兮主似心，欲明庵主须参寻。驴胎马腹河沙梦，那知铁矿藏精金。高著眼睛速下手，只今觅取无中有。言穷理绝妄缘空，无毛狮子撩天吼。庵前大厦皆蘧庐，知音有几同庵居。若非捩断县崖手，谁解伊边认得渠。闲中有乐无人识，静处工夫闲里得。自然妙用自然真，向上神仙皆此出。浮手短景甚悠悠，一切庵坏便须休。溥劝吾门诸学者，不昧此庵须早修。
静室偶书
作者：张继先
朝代：宋
体裁：六言诗

贫有清风明月，富无红粉膏脂。子午凤朝元始，去来雷电相随。
题冲虚堂
作者：张继先
朝代：宋

养其冲气以全生，栖息虚堂只数楹。
南浦道高坊号美，太微风暖木兰清。
百章为爱青林密，三体应书老子成。
未有紫宸朝觐日，雨余几处白云轻。
题冲虚堂
作者：张继先
朝代：宋

养其冲气以全生，栖息虚堂只数楹。南浦道高坊号美，太微风暖木兰清。百章为爱青林密，三体应书老子成。未有紫宸朝觐日，雨馀几处白云轻。
题冲虚堂
作者：张继先
朝代：宋

羊其沖气以全生，栖息虚堂只数楹。南浦道高坊号美，太微风暖木兰清。百章为爱青林密，三体应书老子成。未有紫宸朝觐日，雨余几处白云轻。
题崇仙观知足轩
作者：张继先
朝代：宋
体裁：六言诗

此性本无一物，涓水亦自圆明。借问先生足处，轩前月白风清。
题度仪堂四首
作者：张继先
朝代：宋

屡赏中秋月，山堂亦怅哉。暂居行百日，常觉近三台。大木声深夜，脩篁荫静阶。倘非能自度，何以见归来。近户皆林杪，元非妆点成。山中行不遍，雨后看尤清。桃向天边种，云从岭上生。不通鸡犬到，时听度鸾笙。骤尔升堂者，同乎白日仙。崇深邻圣像，超卓愧吾年。微月兼寒露，乔松间野田。宫成方数载，犹使扣钟钱。正向西窗处，两峰苍翠排。白云清昼入，玄鹤几时回。剪厌如毛竹，锄嫌绕砌苔。有时不开户，烟雨蔽阳台。
题度仪堂四首·其一
作者：张继先
朝代：宋

屡赏中秋月，山堂亦怅哉。暂居行百日，常觉近三台。大木声深夜，修篁荫静阶。倘非能自度，何以见归来。
题度仪堂四首·其一
作者：张继先
朝代：宋

屡赏中秋月，山堂亦怅哉。暂居行百日，常觉近三台。大木声深夜，脩篁荫静阶。倘非能自度，何以见归来。
题度仪堂四首·其三
作者：张继先
朝代：宋
体裁：古风

骤尔升堂者，同乎白日仙。崇深邻圣像，超卓愧吾年。微月兼寒露，乔松间野田。宫成方数载，犹使扣钟钱。
题度仪堂四首·其二
作者：张继先
朝代：宋

近户皆林杪，元非妆点成。山中行不遍，雨后看尤清。桃向天边种，云从岭上生。不通鸡犬到，时听度鸾笙。
题度仪堂四首·其二
作者：张继先
朝代：宋

近户皆林杪，元非粧点成。
山中行不遍，雨后看尤清。
桃向天边种，云从岭上生。
不通鸡犬到，时听度鸾笙。
题度仪堂四首·其四
作者：张继先
朝代：宋
体裁：古风

正向西窗处，两峰苍翠排。白云清昼入，玄鹤几时回。剪厌如毛竹，锄嫌绕砌苔。有时不开户，烟雨蔽阳台。
题濯鼎泉
作者：张继先
朝代：宋
体裁：七言绝句

几千年浪碧澄澄，对景难忘我祖情。乐就也知曾借力，轩成方见不辜名。
题皇仙宝积观
作者：张继先
朝代：宋

仙去仙人往结庐，我来自喜驻云车。秋阳今日七月九，花蕊长春千载余。一派松前流水出，数行沈约戏题书。围棋注酒餐莲实，聊复有无谈太初。
题皇仙宝积观
作者：张继先
朝代：宋

仙去仙人往结庐，我来自喜驻云车。秋阳今日七月九，花蕊长春千载馀。一派松前流水出，数行沈约戏题书。围棋注酒餐莲实，聊复有无谈太初。
题皇仙宝积观
作者：张继先
朝代：宋

仙去仙人往结庐，我来自喜驻云车。
秋阳今日七月九，花蘂长春千载余。
一派松前流水出，数行沈约戏题书。
围棋注酒餐莲实，聊復有无谈太初。
风入松·深耕易耨寸田中
作者：张继先
朝代：宋
体裁：词

深耕易耨寸田中。看真个英雄。夜来犹上星台望，全不厌、水绿云红。便是清交素友，频相视、笑晴空。玉阶瑶甃翠重重。带萱草葱葱。流霞尽饮何辞醉，更休数、尘里千锺。晓夜朝元去也，怎忍舍、大夫松。
风入松（用王介甫韵）
作者：张继先
朝代：宋

深耕易耨寸田中。看真个英雄。夜来犹上星台望，全不厌、水绿云红。便是清交素友，频相视、笑晴空。玉阶瑶甃翠重重。带萱草葱葱。流霞尽饮何辞醉，更休数、尘里千钟。晓夜朝元去也，怎忍舍、大夫松。
鸡
作者：张继先
朝代：宋
体裁：五言绝句

鸡德灵居五，峨冠凤彩新。五更大张口，唤醒梦中人。
鹊桥仙（寄朋权）
作者：张继先
朝代：宋
体裁：词

神清心妙，山长水远，有分何年瞻望。晴空一月彩云飞，又起我、无穷想像。一阳门径，九华恩露，惟愿分明指向。竹风频起紫微烟，似有意、许归吾党。
题镇戎军厅壁
作者：张继常
朝代：宋
体裁：七言绝句

夜闻碛外铃声苦，晓听城头画角哀。不是感恩心似铁，谁人肯向此间来。
十咏图 其一 太守马大卿会六老于南园
作者：张维
朝代：宋

贤侯美化行南国，华发欣欣奉宴娱。政绩已闻同水薤，恩辉遂喜及桑榆。休言身外荣名好，但恐人间此会无。他日定知传好事，丹青宁羡洛中图。
十咏图 其八 宿后陈庄
作者：张维
朝代：宋

腊冻初开苕水清，烟村远郭漫吟行。滩头斜日凫鹥队，枕上西风鼓角声。一棹寒灯随夜钓，满犁膏雨趁春耕。谁言五福仍须富，九十年馀乐太平。
十咏图 其六 归燕
作者：张维
朝代：宋

社燕秋归何处乡，群雏齐老稻青黄。犹能时暂栖庭树，渐觉稀疏度苑墙。已任风庭下帘幕，却随烟艇过潇湘。前春认得安巢所，应免差池拣杏梁。
十咏图 其十 贫女
作者：张维
朝代：宋

蒿簪掠鬓布裁衣，水鉴虽明亦懒窥。数亩秋禾满家食，一机官帛几梭丝。物为贵宝天应与，花有秋香春不知。多少年来豪族女，总教时样画蛾眉。
十咏图 其四 孤帆
作者：张维
朝代：宋

江心云破处，遥见去帆孤。浪阔疑升汉，风高若泛湖。依微过远屿，彷佛落荒芜。莫问乘舟客，利名同一途。贤侯美化行南国，华发欣欣奉宴娱。政绩已闻同水薤，恩辉遂喜及桑榆。休言身外荣名好，但恐人间此会无。他日定知传好事，丹青宁羡洛中图。戢翼盘桓傍小庭，不无清夜梦烟汀。静翘月色一团素，闲啄苔钱数点青。终日稻粱聊自足，满前鸡鹜漫相形。已随秋意归诗笔，更与幽栖上画屏。雪朵中间蓓蕾齐，骤开尤觉绣工迟。品高多说琼花似，曲妙谁将玉笛吹。散舞不休零晚树，团飞无定撼风枝。漆园如有须为梦，若在蓝田种更宜。社燕秋归何处乡，群雏齐老稻青黄。犹能时暂栖庭树，渐觉稀疏度苑墙。已任风庭下帘幕，却随烟艇过潇湘。前春认得安巢所，应免差池拣杏梁。遥野空林砧杵声，浅沙栖雁自相鸣。西风送响暝色静，久客感秋愁思生。何处征人移塞帐，即时新月落江城。不知今夜捣衣曲，欲写秋闺多少情。腊冻初开苕水清，烟村远郭漫吟行。滩头斜日凫鹥队，枕上西风鼓角声。一棹寒灯随夜钓，满犁膏雨趁春耕。谁言五福仍须富，九十年馀乐太平。蒿簪掠鬓布裁衣，水鉴虽明亦懒窥。数亩秋禾满家食，一机官帛几梭丝。物为贵宝天应与，花有秋香春不知。多少年来豪族女，总教时样画蛾眉。
十咏图·太守马大卿会六老于南园
作者：张维
朝代：宋

贤侯美化行南国，华髮欣欣奉宴娱。
政绩已闻同水薤，恩辉遂喜及桑榆。
休言身外荣名好，但恐人间此会无。
他日定知传好事，丹青宁羡洛中图。
十咏图·孤帆
作者：张维
朝代：宋
体裁：五言律诗

江心云破处，遥见去帆孤。浪阔疑升汉，风高若泛湖。依微过远屿，彷佛落荒芜。莫问乘舟客，利名同一途。
十咏图·宿后陈庄
作者：张维
朝代：宋

腊冻初开苕水清，烟村远郭漫吟行。
滩头斜日鳬鹥队，枕上西风鼓角声。
一棹寒灯随夜钓，满犁膏雨趁春耕。
谁言五福仍须富，九十年余乐太平。
十咏图·宿清江小舍
作者：张维
朝代：宋
体裁：句

菰叶青青绿荇齐。
十咏图·庭鹤
作者：张维
朝代：宋
体裁：七言律诗

戢翼盘桓傍小庭，不无清夜梦烟汀。静翘月色一团素，闲啄苔钱数点青。终日稻粱聊自足，满前鸡鹜漫相形。已随秋意归诗笔，更与幽栖上画屏。
十咏图·归燕
作者：张维
朝代：宋

社燕秋归何处乡，羣雏齐老稻青黄。
犹能时暂栖庭树，渐觉稀疏度苑墙。
已任风庭下帘幕，却随烟艇过潇湘。
前春认得安巢所，应免差池拣杏梁。
十咏图·玉蝴蝶花
作者：张维
朝代：宋
体裁：七言律诗

雪朵中间蓓蕾齐，骤开尤觉绣工迟。品高多说琼花似，曲妙谁将玉笛吹。散舞不休零晚树，团飞无定撼风枝。漆园如有须为梦，若在蓝田种更宜。
十咏图·贫女
作者：张维
朝代：宋

蒿簪掠鬓布裁衣，水鑑虽明亦懒窥。
数亩秋禾满家食，一机官帛几梭丝。
物为贵宝天应与，花有秋香春不知。
多少年来豪族女，总教时样画蛾眉。
十咏图·送丁逊秀才赴举
作者：张维
朝代：宋
体裁：七言绝句

鹏去天池凤翼随，风云高处约先飞。青袍赐宴出关近，带取琼林春色归。
十咏图·闻砧
作者：张维
朝代：宋
体裁：七言律诗

遥野空林砧杵声，浅沙栖雁自相鸣。西风送响暝色静，久客感秋愁思生。何处征人移塞帐，即时新月落江城。不知今夜捣衣曲，欲写秋闺多少情。
和刘颖
作者：张维
朝代：宋

不贤那得似长城，偶向潢池盗弄兵。
静沼何妨无事饮，幽寻聊记所居名。
千山倒影湖新復，两洞潜珍景旋生。
纪事还须武陵笔，亭成唯拟看题荣。
次经略舍人韵
作者：张维
朝代：宋

列岫凌虚滃翠岚，龙泓澄澈七星涵。
岩瞻好向西湖着，飞去何妨自岭南。
次韵同经略舍人登七星山
作者：张维
朝代：宋
体裁：七言绝句

列岫凌虚滃翠岚，龙泓澄澈七星涵。岩瞻好向西湖看，飞去何妨自岭南。
留守舍人张公安国闻维筑亭为题其榜曰朝阳既去而亭成復为赋诗次韵
作者：张维
朝代：宋
体裁：七言律诗

日边清切以文鸣，立对朝阳欲问程。笔落生春变寒谷，诗来将喜破愁城。檐前水到乘槎便，天际山横与槛平。准拟公归道过此，小留觞咏集簪缨。
题张公洞
作者：张维
朝代：宋

年来行乐与民同，探穴追踪太史公。
幽洞初开名易着，苍崖新刻句难工。
风驱俗驾松扉外，云锁仙丹石室中。
付与山僧司管钥，勿教胜地草蒙茸。
题张公洞
作者：张维
朝代：宋

年来行乐与民同，探穴追踪太史公。幽洞初开名易著，苍崖新刻句难工。风驱俗驾松扉外，云锁仙丹石室中。付与山僧司管钥，勿教胜地草蒙茸。
句
作者：张绶
朝代：宋

江山清绝冠吴头。
昌国寺来景堂
作者：张绶
朝代：宋

青山曲转抱寒溪，重磴跻攀鸟道危。石灶未烹鸿渐茗，云亭先纪长卿诗。千峰列坐生词笔，万象当空落酒卮。更约清宵共来宿，琵琶亭上月明时。
昌国寺来景堂
作者：张绶
朝代：宋

青山曲转抱寒溪，重磴跻攀鸟道危。
石竈未烹鸿渐茗，云亭先纪长卿诗。
千峰列坐生词笔，万象当空落酒巵。
更约清宵共来宿，琵琶亭上月明时。
泻洪亭
作者：张绶
朝代：宋
体裁：七言绝句

潺潺石磴泻红泉，路蹑丹梯入紫烟。岩有高人无问处，庵罗双树碧参天。
游层岩
作者：张绶
朝代：宋

群峰耸回环，一径上萦曲。
顾瞻得层岩，庨豁凿山腹。
片云雨雹飞，勺水蛟龙缩。
惟昔乘兴游，颇叹归鞍促。
念方困簿领，敢不勤栉沐。
四时各有趣，一赏岂能足。
朅来俯二纪，经行徧四渎。
每怀佳山水，澜僻聚燕蝠。
高才兹南来，胜赏欣所欲。
披寻到幽秘，徘徊或信宿。
忘归须众同，寓意乃余独。
泉声惬幽听，翠色明远目。
夕鸟归且鸣，牧牛骇而触。
此行固有得，何用论祸福。
应同丁家兴，肯效穷涂哭。
堂下食张仪，绨袍哀范叔。
大任或感发，一饭奚省录。
邮筒奉佳篇，兀坐聊踯躅。
勉率继高韵，愿同刊涧澳。
游层岩
作者：张绶
朝代：宋

群峰耸回环，一径上萦曲。顾瞻得层岩，庨豁凿山腹。片云雨雹飞，勺水蛟龙缩。惟昔乘兴游，颇叹归鞍促。念方困簿领，敢不勤栉沐。四时各有趣，一赏岂能足。朅来俯二纪，经行遍四渎。每怀佳山水，澜僻聚燕蝠。高才兹南来，胜赏欣所欲。披寻到幽秘，徘徊或信宿。忘归须众同，寓意乃余独。泉声惬幽听，翠色明远目。夕鸟归且鸣，牧牛骇而触。此行固有得，何用论祸福。应同丁家兴，肯效穷涂哭。堂下食张仪，绨袍哀范叔。大任或感发，一饭奚省录。邮筒奉佳篇，兀坐聊踯躅。勉率继高韵，愿同刊涧澳。
钓台
作者：张绶
朝代：宋
体裁：七言绝句

范蠡功成始遁逃，渊明五斗便辞劳。先生二事俱无一，名与青山万古高。
题奣岩
作者：张绶
朝代：宋
体裁：七言绝句

岩口呀然向日开，小桥飞入势萦回。幽深自可逃烦暑，况有寒泉石下来。
句
作者：张缜
朝代：宋

两岸更无通步路，四时常有避风船。
谪袁州寄子美
作者：张群
朝代：宋
体裁：七言律诗

去年醉到江花老，忧患相宽独与君。今日天涯又春色，却寻高处望吴云。青红染出化成寺，罗縠翻开秀水纹。风物感人音信少，眼前双燕谩纷纷。
谪袁州道中寄苏子美
作者：张群
朝代：宋

忆昨共系吴门舟，我独千里君独留。江花粲尔不同醉，野月娟然增此愁。谈笑还令舌本强，诗篇顿觉笔锋柔。沧浪书信无消息，鸿雁来时数举头。
谪袁州道中寄苏子美
作者：张群
朝代：宋

忆昨共繫吴门舟，我独千里君独留。
江花粲尔不同醉，野月娟然增此愁。
谈笑还令舌本强，诗篇顿觉笔锋柔。
沧浪书信无消息，鸿雁来时数举头。
忆秦人洞
作者：张翠屏
朝代：宋
体裁：七言律诗

溪上桃花无数开，花间秋水绿于苔。不因渔父寻源入，争识仙家避世来。翠雨连云流玉洞，丹霞护日抱瑶台。幔亭亦有红桥约，问我京华几日回。
薛岭
作者：张翥
朝代：宋
体裁：五言律诗

衣冠陈氏族，桃李薛公园。场老遗文古，岩僧旧迹存。苔矶荒碛岸，金榜勒瑶琨。已怜松特异，尤喜石能翻。
题画竹石
作者：张翼
朝代：宋

嗟彼凤去，空余虎蹲。
竹不可食，石不能言。
题画竹石
作者：张翼
朝代：宋

嗟彼凤去，空馀虎蹲。竹不可食，石不能言。
余自天禧元祀解宥密之职首治是邦越期月而移莅他郡于今八载复领藩政再践殊馆仰庙貌□如昔感威灵而长在强抽鄙思以纪岁华
作者：张耆
朝代：宋

雄屏口分寄，珍祠倏再临。翚飞丛宇峻，龙濩伏渊深。蘋藻罗清荐，金匏合雅音。风旌翻凤蜺，晨炷燎榆沉。麝墨披新刻，尘签认旧吟。乐游情未足，残照下西岑。
余自天禧元祀解宥密之职首治是邦越期月而移莅他郡于今八载復领藩政再践殊馆仰庙貌□如昔感威灵而长在强抽鄙思以纪岁华
作者：张耆
朝代：宋

雄屏口分寄，珍祠倏再临。
翚飞丛宇峻，龙濩洑渊深。
苹藻罗清荐，金匏合雅音。
风旌翻凤蜺，晨炷燎榆沉。
麝墨披新刻，尘籤认旧吟。
乐游情未足，残照下西岑。
乡饮酒唱和诗
作者：张肃
朝代：宋
体裁：七言律诗

位分南北与东西，旷典才修俗顿移。乐合鸾皇下庭宇，觯扬虎蜼伏樽彝。头颅如许堪殊席，筋力无多奈缛仪。敢昧邦君明德意，后知方遣负先知。
乡饮酒唱和诗
作者：张肃
朝代：宋

位分南北与东西，旷典纔修俗顿移。
乐合鸾皇下庭宇，觯扬虎蜼伏樽彝。
头颅如许堪殊席，筋力无多奈缛仪。
敢昧邦君明德意，后知方遣负先知。
送赠归护国寺
作者：张肃
朝代：宋

去谒吾君遇太平，太平明主重南能。不关名利真开士，却返林泉伴野僧。御赐白金为长物，身归青嶂策枯藤。只应待到天台日，斋炷檀烟定有灯。
丹霞岩
作者：张自明
朝代：宋

玉玲珑外玉崔巍，曾与三贤识面来。自有此山才有此，游人于此合裴回。
丹霞岩
作者：张自明
朝代：宋

玉玲珑外玉崔巍，曾与三贤识面来。
自有此山纔有此，游人于此合裴回。
和方信孺题云崖轩
作者：张自明
朝代：宋

万里风烟倚瘦藜，湘南曾自一登陴。
云崖知在宜山麓，水月传夸古洞奇。
四字丹书无梦见，千峰苍玉有谁诗。
门前繫马松阴下，鸦背斜阳影屡移。
和方信孺题云崖轩
作者：张自明
朝代：宋

万里风烟倚瘦藜，湘南曾自一登陴。云崖知在宜山麓，水月传誇古洞奇。四字丹书无梦见，千峰苍玉有谁诗。门前系马松阴下，鸦背斜阳影屡移。
栖霞洞
作者：张自明
朝代：宋

玉洞沉沉锁碧虚，月华曾伴日华居。刀圭影触金丸弹，蝉蜕形留锦鲤鱼。旧隐已荒三径草，仙人忽授数行书。丹霞自有栖真处，十里松风可跨驴。
栖霞洞
作者：张自明
朝代：宋

玉洞沉沉锁碧虚，月华曾伴日华居。
刀圭影触金丸弹，蝉蜕形留锦鲤鱼。
旧隠已荒三径草，仙人忽授数行书。
丹霞自有栖真处，十里松风可跨馿。
水月洞
作者：张自明
朝代：宋

癸水江头石似浮，银河影裏月如鈎。
无人弄杵看蟾兔，有客乘槎访斗牛。
自古鹊桥传七日，何年桂子落三秋。
金轮待欲长无缺，玉斧仍须妙手修。
水月洞
作者：张自明
朝代：宋

癸水江头石似浮，银河影里月如钩。无人弄杵看蟾兔，有客乘槎访斗牛。自古鹊桥传七日，何年桂子落三秋。金轮待欲长无缺，玉斧仍须妙手修。
清秀山次韵
作者：张自明
朝代：宋
体裁：七言律诗

甲子循环各一时，又逢青犬护岩扉。金墉城锁瑶池苑，苍玉楼铺锦地衣。万里西风生木末，数声湘竹叫云归。明朝天上秋期近，问讯河边织女机。
游华景洞
作者：张自明
朝代：宋
体裁：七言律诗

拂破苍苔觅旧题，五言觅得晚唐诗。岩光人忆遗名好，华景天开一段奇。铁锁掣关躔壁垒，玉梯穿路透瑶池。古心未展閒游戏，惭愧平生华子期。
游朝阳洞次孙机宜韵
作者：张自明
朝代：宋

绿野年来喜有秋，行春到处小淹留。朝阳亭上初披雾，水月岩中更枕流。竹径不容周俗驾，桃蹊还泊晋渔舟。遨头自愧非元老，滥总师干乏壮猷。乘轺初至忆前秋，岂意持麾尚此留。立屋得僧成宴喜，游山如谢欠风流。劝酬同把菊花盏，来往自操莲叶舟。向晚洞门烟渐锁，祗应归兴更宜犹。
游朝阳洞次孙机宜韵·其一
作者：张自明
朝代：宋
体裁：七言律诗

绿野年来喜有秋，行春到处小淹留。朝阳亭上初披雾，水月岩中更枕流。竹径不容周俗驾，桃蹊还泊晋渔舟。遨头自愧非元老，滥总师干乏壮猷。
游朝阳洞次孙机宜韵·其二
作者：张自明
朝代：宋
体裁：七言律诗

乘轺初至忆前秋，岂意持麾尚此留。立屋得僧成宴喜，游山如谢欠风流。劝酬同把菊花盏，来往自操莲叶舟。向晚洞门烟渐锁，祗应归兴更宜犹。
白龙洞
作者：张自明
朝代：宋
体裁：七言绝句

白龙洞口白龙台，一俯南天眼豁开。苍壁漫题三数字，后人还笑我曾来。
观邸报
作者：张自明
朝代：宋
体裁：七言绝句

西风飒飒雨潇潇，小小人家短短桥。独倚阑干数鹅匹，一声孤雁在云霄。
龙隠庵
作者：张自明
朝代：宋

南山山北北山南，一洞中分路口三。
孤鹤叫云声自远，懒龙悭雨睡方酣。
襄公淡墨留苍壁，太史高风拂翠岚。
百尺岩前清绝地，道人先我着茅庵。
东林寺
作者：张至龙
朝代：宋
体裁：七言绝句

满院香风乍熟楂，猴孙抱子坐枯槎。头陀不惯迎宾客，自折芙蓉供释迦。
化龙阁
作者：张至龙
朝代：宋
体裁：七言绝句

镌满留题屋柱间，风吹醉面不知寒。渔舟撑出垂杨岸，惊鹭衔鱼过别滩。
北津
作者：张至龙
朝代：宋

独立长桥喜近城，半阑斜日又催行。
船过别浦波痕没，堠立当涂里界明。
古木云边僧住处，落花风裏鸟啼声。
青山莫道浑无事，日与行人管送迎。
北津
作者：张至龙
朝代：宋

独立长桥喜近城，半阑斜日又催行。船过别浦波痕没，堠立当涂里界明。古木云边僧住处，落花风里鸟啼声。青山莫道浑无事，日与行人管送迎。
古别离
作者：张至龙
朝代：宋
体裁：七言绝句

扶上花骢酒半醺，望沉鞭影暗销魂。离情恐被行人觉，背拂菱花补泪痕。
吊蝶
作者：张至龙
朝代：宋
体裁：七言绝句

数日偎红翅力慵，化成长梦别春风。却怜蚁为埋香玉，舁入残花土穴中。
喜杨琴隐至
作者：张至龙
朝代：宋

世涂多不平，择地度吾生。风静花迟落，云移月倒行。自抄闲作改，客借古琴评。凡事虚空里，何劳苦著情。
喜杨琴隠至
作者：张至龙
朝代：宋

世涂多不平，择地度吾生。
风静花迟落，云移月倒行。
自抄闲作改，客借古琴评。
凡事虚空裏，何劳苦着情。
塞上曲
作者：张至龙
朝代：宋

匣裏干将午夜鸣，碧油幢下梦魂惊。
沙场燐火风吹起，半在骷髅眼底明。
塞上曲
作者：张至龙
朝代：宋

匣里干将午夜鸣，碧油幢下梦魂惊。沙场燐火风吹起，半在骷髅眼底明。
子期台
作者：张至龙
朝代：宋
体裁：七言绝句

拾叶题诗愧不才，袖遮微日上层台。山僧分我松阴坐，隔岸花香渡水来。
宿易冲妙道院
作者：张至龙
朝代：宋

松发经寒乱不梳，夜来风减屋茆疏。吟边冻指僵如铁，袖裹枯筇画雪书。
宿易冲妙道院
作者：张至龙
朝代：宋

松髮经寒乱不梳，夜来风减屋茆疎。
吟边冻指僵如铁，袖裹枯筇画雪书。
宿灵岩
作者：张至龙
朝代：宋

树杪钟楼出半层，佛床黠鼠弄残灯。五更石上僧犹定，头满清霜唤不应。
宿灵岩
作者：张至龙
朝代：宋

树杪钟楼出半层，佛床黠鼠弄残灯。
五更石上僧犹定，头满清霜唤不譍。
寄宝林僧
作者：张至龙
朝代：宋
体裁：五言律诗

磨折英雄辈，无停日月梭。达人愁梦少，明主直言多。药试单方验，碑评近本讹。吟成无爱者，寄与病僧哦。
寄胡竹洲
作者：张至龙
朝代：宋
体裁：七言律诗

野菜生根土亦香，寒林晴久漏春阳。山临古画开当户，蜗学名书篆满墙。密竹旋删嫌碍月，青柑迟摘待经霜。儿童闲取池头水，剜破琉璃绿一方。
寄苕川故人
作者：张至龙
朝代：宋

千古长情祇翠岑，休谈点石化黄金。秋来国事方尝胆，病后禅机忽上心。老眼看书嫌字细，乾喉饮酒喜杯深。几回空检斑衣箧，望断白云天外阴。
寄苕川故人
作者：张至龙
朝代：宋

千古长情祇翠岑，休谈点石化黄金。
秋来国事方尝胆，病后禅机忽上心。
老眼看书嫌字细，干喉饮酒喜杯深。
几回空检斑衣箧，望断白云天外阴。
寓兴十首
作者：张至龙
朝代：宋

孤灯照长夜，膏尽灯影灭。划见窗户间，鲜鲜有明月。日夜江水流，不海水不止。孰谓流去者，不是海中水。东日照瓦霜，西向界馀白。莫言日不到，日光来未及。迟月上深夜，新蟾不终夕。何如月圆时，通宵照无极。种鞠一百丛，九月开盈枝。莫言无好花，好花开较迟。庭前无繁植，疏竹附梅坡。虽然无巨荫，明月飞来多。草虫设细网，小阱不可见。日日朝露中，群白草间现。高风吹秋霜，庭前百草死。谁知草有根，昨夜东风起。夏月灌鞠根，见花在秋日。先时不施工，临花已何及。十年插柳枝，今与高树齐。垂条绿春风，上有流莺啼。
寓兴十首·其一
作者：张至龙
朝代：宋
体裁：五言绝句

孤灯照长夜，膏尽灯影灭。划见窗户间，鲜鲜有明月。
寓兴十首·其一〇
作者：张至龙
朝代：宋

十年插柳枝，今与高树齐。
垂条绿春风，上有流鶑啼。
寓兴十首·其七
作者：张至龙
朝代：宋

草虫设细网，小穽不可见。
日日朝露中，群白草间现。
寓兴十首·其七
作者：张至龙
朝代：宋

草虫设细网，小阱不可见。日日朝露中，群白草间现。
寓兴十首·其三
作者：张至龙
朝代：宋

东日照瓦霜，西向界馀白。莫言日不到，日光来未及。
寓兴十首·其三
作者：张至龙
朝代：宋

东日照瓦霜，西嚮界余白。
莫言日不到，日光来未及。
寓兴十首·其九
作者：张至龙
朝代：宋
体裁：五言绝句

夏月灌鞠根，见花在秋日。先时不施工，临花已何及。
寓兴十首·其二
作者：张至龙
朝代：宋
体裁：五言绝句

日夜江水流，不海水不止。孰谓流去者，不是海中水。
寓兴十首·其五
作者：张至龙
朝代：宋
体裁：五言绝句

种鞠一百丛，九月开盈枝。莫言无好花，好花开较迟。
寓兴十首·其八
作者：张至龙
朝代：宋
体裁：五言绝句

高风吹秋霜，庭前百草死。谁知草有根，昨夜东风起。
寓兴十首·其六
作者：张至龙
朝代：宋

庭前无繁植，疎竹附梅坡。
虽然无巨荫，明月飞来多。
寓兴十首·其六
作者：张至龙
朝代：宋

庭前无繁植，疏竹附梅坡。虽然无巨荫，明月飞来多。
寓兴十首·其十
作者：张至龙
朝代：宋

十年插柳枝，今与高树齐。垂条绿春风，上有流莺啼。
寓兴十首·其四
作者：张至龙
朝代：宋
体裁：五言绝句

迟月上深夜，新蟾不终夕。何如月圆时，通宵照无极。
山矾花
作者：张至龙
朝代：宋
体裁：七言绝句

漫山白蕊殿春华，多贮清香野老家。频向风前招蝶使，密通家籍省梅花。
峡口
作者：张至龙
朝代：宋

峡深犹有路，泉远不知源。禽学乡谈语，山填野烧痕。晚风樵笛坞，春日酒旗村。茆舍人耕罢，凫雏浴水浑。
峡口
作者：张至龙
朝代：宋

峡深犹有路，泉远不知源。
禽学乡谈语，山填野烧痕。
晚风樵笛坞，春日酒旗村。
茆舍人耕罢，鳬雏浴水浑。
巴岭
作者：张至龙
朝代：宋

处处柴门掩半边，莺啼绿树隔炊烟。竹梯闲倚柔桑畔，定是人家蚕正眠。
巴岭
作者：张至龙
朝代：宋

处处柴门掩半边，鶑啼绿树隔炊烟。
竹梯闲倚柔桑畔，定是人家蚕正眠。
拟韩偓体
作者：张至龙
朝代：宋

一声阿鹊颤鸾双，学调新词未得腔。
拜了夜香郎唤睡，旋收鍼綫背银釭。
拟韩偓体
作者：张至龙
朝代：宋

一声阿鹊颤鸾双，学调新词未得腔。拜了夜香郎唤睡，旋收针线背银釭。
晚步寄刘澄斋
作者：张至龙
朝代：宋

纵横屐齿印苍苔，梦笔山高翠作堆。日带晚光归海去，风传秋信下天来。竹开小路通萤过，松守空巢待鹤回。蚋瓮乾坤还自乐，何须金屋玉楼台。
晚步寄刘澄斋
作者：张至龙
朝代：宋

纵横屐齿印苍苔，梦笔山高翠作堆。
日带晚光归海去，风传秋信下天来。
竹开小路通萤过，松守空巢待鹤回。
蚋瓮干坤还自乐，何须金屋玉楼台。
晚窗
作者：张至龙
朝代：宋
体裁：七言绝句

风约钟声落耳根，归鸦点点不成群。前山野烧青烟起，散满空中作暮云。
朱柏岩约南归
作者：张至龙
朝代：宋
体裁：五言律诗

忍闻秋管悲，犹未定归期。吟咏穷边长，艰难老后知。水寒鱼上少，月闰雁来迟。不作膏粱梦，长令一剑随。
李梅涧雪夜留饮
作者：张至龙
朝代：宋

拥炉收案牍，市远隔諠哗。妓唱新填曲，僮分旋碾茶。花枝承雪重，烛焰受风斜。僦屋为官舍，更深酒更赊。
李梅磵雪夜留饮
作者：张至龙
朝代：宋

拥炉收案牍，市远隔諠譁。
妓唱新填曲，僮分旋碾茶。
花枝承雪重，烛焰受风斜。
僦屋为官舍，更深酒更赊。
梅花十咏 其五 全开
作者：张至龙
朝代：宋

昨夜东风多，花神莫之禦。玉立对幽人，十分尽情吐。
梅花十咏 其六 欲谢
作者：张至龙
朝代：宋

垂垂雪中枝，暗里度香远。忽动调羹机，黏枝花力软。
梅花十咏 其四 半开
作者：张至龙
朝代：宋

五出稍敷露，不受尘目爱。鲜鲜著精神，独于此时最。
梅花十咏·全开
作者：张至龙
朝代：宋

昨夜东风多，花神莫之御。
玉立对幽人，十分尽情吐。
梅花十咏·全谢
作者：张至龙
朝代：宋
体裁：五言绝句

冰花不留丁，收香尽藏白。一朝作陈人，逊与桃李出。
梅花十咏·半开
作者：张至龙
朝代：宋

五出稍敷露，不受尘目爱。
鲜鲜着精神，独于此时最。
梅花十咏·半谢
作者：张至龙
朝代：宋
体裁：五言绝句

旋随琼霙飞，绕我茆屋角。结子意渐浓，岂为羌管落。
梅花十咏·大实
作者：张至龙
朝代：宋
体裁：五言绝句

圆碧日益肥，磊落压枝重。虽然苦味酸，酸中藏大用。
梅花十咏·小实
作者：张至龙
朝代：宋
体裁：五言绝句

青青长朱裳，小摘脆不堕。勿欺如豆微，中怀仁已大。
梅花十咏·梅梢
作者：张至龙
朝代：宋
体裁：五言绝句

根清条不肥，影落明月地。凄凄欲寒时，胚腪已生意。
梅花十咏·梅梢
作者：张至龙
朝代：宋

根清条不肥，影落明月地。凄凄欲寒时，胚腪已生意。历历衔冰霜，缀作珠的皪。香色俱浑然，花中之太极。凝成姑射姿，幽洁世所独。春近迫芳心，羞涩破唇玉。五出稍敷露，不受尘目爱。鲜鲜著精神，独于此时最。昨夜东风多，花神莫之禦。玉立对幽人，十分尽情吐。垂垂雪中枝，暗里度香远。忽动调羹机，黏枝花力软。旋随琼霙飞，绕我茆屋角。结子意渐浓，岂为羌管落。冰花不留丁，收香尽藏白。一朝作陈人，逊与桃李出。青青长朱裳，小摘脆不堕。勿欺如豆微，中怀仁已大。圆碧日益肥，磊落压枝重。虽然苦味酸，酸中藏大用。
梅花十咏·欲开
作者：张至龙
朝代：宋
体裁：五言绝句

凝成姑射姿，幽洁世所独。春近迫芳心，羞涩破唇玉。
梅花十咏·欲谢
作者：张至龙
朝代：宋

垂垂雪中枝，暗裏度香远。
忽动调羹机，黏枝花力软。
梅花十咏·蓓蕾
作者：张至龙
朝代：宋
体裁：五言绝句

历历衔冰霜，缀作珠的皪。香色俱浑然，花中之太极。
楚节西塘省鞠
作者：张至龙
朝代：宋

鞠胎绿蕊未曾成，百种丛中半忘名。试检记花牌字看，春篱醉墨欠分明。
楚节西塘省鞠
作者：张至龙
朝代：宋

鞠胎绿蕊未曾成，百种藂中半忘名。
试检记花牌字看，春篱醉墨欠分明。
槎
作者：张至龙
朝代：宋

槁形冷度几晨昏，不受东风一点恩。却有仙人求作伴，浪游星渚到天门。
槎
作者：张至龙
朝代：宋

槁形冷度几晨昏，不受东风一点恩。
却有僊人求作伴，浪游星渚到天门。
横峰感事
作者：张至龙
朝代：宋
体裁：七言律诗

石角多情挽布衣，候虫送响出林微。文章首面趋时好，字学偏傍徇俗非。绿水被风吹作白，密花因雨打教稀。归鸦路熟知巢近，直望松林尽翅飞。
武夷山
作者：张至龙
朝代：宋

九折沧江转苇航，花间流水自宫商。
岩开天綫登无路，殿鏁僊金拜有光。
曝背龟从平石上，避人猴向险枝藏。
断桥盍有重红日，狂欲乘风扣魏王。
武夷山
作者：张至龙
朝代：宋

九折沧江转苇航，花间流水自宫商。岩开天线登无路，殿锁仙金拜有光。曝背龟从平石上，避人猴向险枝藏。断桥盍有重红日，狂欲乘风扣魏王。
江常庵出武夷
作者：张至龙
朝代：宋

厌居京洛说行持，袖裹青蛇上武夷。仙为写真供御览，天怜病眼召神医。江中白石差龙斲，洞里苍松带鹤移。无事出山衣屦湿，满城风雨鞠花时。
江常庵出武夷
作者：张至龙
朝代：宋

厌居京洛说行持，袖裹青蛇上武夷。
僊为写真供御览，天怜病眼召神医。
江中白石差龙斲，洞裏苍松带鹤移。
无事出山衣屦湿，满城风雨鞠花时。
演雅十章
作者：张至龙
朝代：宋

麒麟感世出，凤凰览德至。人苟常见之，应不指为瑞。櫩蛛巧经网，林鸠拙营巢。孰知拙反胜，网坏巢独牢。雀食野人田，燕栖公子堂。野情饥亦乐，依人难久长。猩猩陨机阱，鹦鹉锁金笼。言笑适为累，缄嘿斯保躬。蚕饱办丝课，蜂忙供蜜工。役役为人劳，衣食还自空。鹊鸣人共怜，乌鸣人共嫉。祇因声妍媸，何心报凶吉。江鳞行比目，沙鸳睡交颈。不知山兔寒，清夜顾蟾影。饥鹰健搏兔，馋鹭勤捕鱼。各为口腹累，不闻有驺虞。犬眠苍玉地，猫卧香绮丛。倘无鼠与盗，猫犬命亦穷。墨鱼黑覆形，火萤明照身。拙于用显晦，踪迹徒自陈。
演雅十章·其一
作者：张至龙
朝代：宋
体裁：五言绝句

麒麟感世出，凤凰览德至。人苟常见之，应不指为瑞。
演雅十章·其七
作者：张至龙
朝代：宋
体裁：五言绝句

江鳞行比目，沙鸳睡交颈。不知山兔寒，清夜顾蟾影。
演雅十章·其三
作者：张至龙
朝代：宋
体裁：五言绝句

雀食野人田，燕栖公子堂。野情饥亦乐，依人难久长。
演雅十章·其九
作者：张至龙
朝代：宋
体裁：五言绝句

犬眠苍玉地，猫卧香绮丛。倘无鼠与盗，猫犬命亦穷。
演雅十章·其二
作者：张至龙
朝代：宋
体裁：五言绝句

櫩蛛巧经网，林鸠拙营巢。孰知拙反胜，网坏巢独牢。
演雅十章·其五
作者：张至龙
朝代：宋
体裁：五言绝句

蚕饱办丝课，蜂忙供蜜工。役役为人劳，衣食还自空。
演雅十章·其八
作者：张至龙
朝代：宋
体裁：五言绝句

饥鹰健搏兔，馋鹭勤捕鱼。各为口腹累，不闻有驺虞。
演雅十章·其六
作者：张至龙
朝代：宋
体裁：五言绝句

鹊鸣人共怜，乌鸣人共嫉。祇因声妍媸，何心报凶吉。
演雅十章·其十
作者：张至龙
朝代：宋
体裁：五言绝句

墨鱼黑覆形，火萤明照身。拙于用显晦，踪迹徒自陈。
演雅十章·其四
作者：张至龙
朝代：宋

猩猩陨机穽，鹦鹉鏁金笼。
言笑适为累，缄嘿斯保躬。
演雅十章·其四
作者：张至龙
朝代：宋

猩猩陨机阱，鹦鹉锁金笼。言笑适为累，缄嘿斯保躬。
点史
作者：张至龙
朝代：宋
体裁：七言律诗

水草山花各自春，闲居常谨坐船身。忠言似药偏医国，好句如金不疗贫。王霸兴亡难讳史，彭殇寿夭不由人。感来莫计更深浅，祇见苍头换烛频。
登东山怀朱静佳
作者：张至龙
朝代：宋

布石行山涧，云封竹洞名。照池传古貌，借箸数同庚。禽斗巢几覆，蛛闲网半成。冬深犹见菊，还忆晋渊明。
登东山怀朱静佳
作者：张至龙
朝代：宋

布石行山磵，云封竹洞名。
照池传古貌，借箸数同庚。
禽斗巢几覆，蛛闲网半成。
冬深犹见菊，还忆晋渊明。
答黄芳洲
作者：张至龙
朝代：宋

抱膝书楼望太清，一生心事月同明。因过邻寺分茶供，闲取高僧史传评。
答黄芳洲
作者：张至龙
朝代：宋

抱膝书楼望太清，一生心事月同明。
因过隣寺分茶供，闲取高僧史传评。
简胜上人
作者：张至龙
朝代：宋
体裁：五言律诗

林深岚气重，一犬吠寒烟。高思天云外，新房柏树边。爱蒲寻石种，惜茗滤泉煎。昔创如来殿，老于师一年。
紫微阁赠凌丹士
作者：张至龙
朝代：宋

风林叶叶带新寒，匕箸虀盐客味酸。
兔抱粟眠传道石，鹿衔花上拜章坛。
沿崖取水和冰嚼，扫壁题诗当画看。
尽日玄房无俗话，山钟敲月上阑干。
紫微阁赠凌丹士
作者：张至龙
朝代：宋

风林叶叶带新寒，匕箸齑盐客味酸。兔抱粟眠传道石，鹿衔花上拜章坛。沿崖取水和冰嚼，扫壁题诗当画看。尽日玄房无俗话，山钟敲月上阑干。
赠刘介庵
作者：张至龙
朝代：宋
体裁：七言律诗

一心忧道不开眉，懒扣黄扉谒故知。有累祇因难弃鹤，无疑何用苦求龟。常厨饮食夷齐辈，晚笔文章汉魏时。冷笑富家钱塞屋，兰亭谁更有真碑。
送镜山僧游雪峰
作者：张至龙
朝代：宋
体裁：五言律诗

海风迎铁锡，半是水为程。故国往来熟，空门宿食清。旧房云借住，早路月同行。象骨最高处，师今履似平。
采莲曲
作者：张至龙
朝代：宋

荷叶笼头学道情，花妆那似妾妆清。双双头白犹交颈，翻笑鸳鸯不老成。拗落圆房响钏金，背人细数子藏深。不嫌到手多尖刺，祇怕伤人有苦心。
采莲曲·其二
作者：张至龙
朝代：宋
体裁：词

拗落圆房响钏金，背人细数子藏深。不嫌到手多尖刺，祇怕伤人有苦心。
采莲曲·其六
作者：张至龙
朝代：宋
体裁：词

荷叶笼头学道情，花妆那似妾妆清。双双头白犹交颈，翻笑鸳鸯不老成。
雨中过陆家园
作者：张至龙
朝代：宋

斜搭秋韆窗半扃，行人屐送隔墙声。
群花相倚啼妆面，苦不催晴怨懒鶑。
雨中过陆家园
作者：张至龙
朝代：宋

斜搭鞦韆窗半扃，行人屐送隔墙声。群花相倚啼妆面，苦不催晴怨懒莺。
题白沙驿
作者：张至龙
朝代：宋

雾裹峰头薄似巾，路逢水后误行人。山泉酿酒力偏重，石铫煎茶味最真。燕不传家犹教子，梅才有肉便生仁。枕边学梦人方悟，未到钟声梦更频。
题白沙驿
作者：张至龙
朝代：宋

雾裹峰头薄似巾，路逢水后误行人。
山泉酿酒力偏重，石铫煎茶味最真。
燕不传家犹教子，梅纔有肉便生仁。
枕边学梦人方悟，未到钟声梦更频。
题隐者壁
作者：张至龙
朝代：宋

寒著麻衣馁食薇，乐山清兴只琴知。蛛经圆网当中立，蜂徙新厨出外飞。山脊倚天无改日，草根埋雪有青时。莫言鸿燕多相背，去去来来共一机。
题隠者壁
作者：张至龙
朝代：宋

寒着麻衣馁食薇，乐山清兴只琴知。
蛛经圆网当中立，蜂徙新厨出外飞。
山脊倚天无改日，草根埋雪有青时。
莫言鸿燕多相背，去去来来共一机。
饯翁丹山发南浦
作者：张至龙
朝代：宋
体裁：七言绝句

鸣鸠语燕近清明，柳絮风轻秧水平。一带春流多断岸，尽缘倒树当桥行。
马升庵惠鞠苗
作者：张至龙
朝代：宋

税得邻东地一方，旋栽黄鞠待重阳。春晨摘落青苗叶，挼作秋花气味香。
马升庵惠鞠苗
作者：张至龙
朝代：宋

税得隣东地一方，旋栽黄鞠待重阳。
春晨摘落青苗叶，挼作秋花气味香。
齐云寺
作者：张至龙
朝代：宋

雨疎分点下，略彴界横塘。
接竹通生水，搴萝补坏墙。
字涂窗眼黑，香染佛衣黄。
未晚萤先出，萧然两画廊。
齐云寺
作者：张至龙
朝代：宋

雨疏分点下，略彴界横塘。接竹通生水，搴萝补坏墙。字涂窗眼黑，香染佛衣黄。未晚萤先出，萧然两画廊。
句
作者：张致远
朝代：宋

曾井有泉消毒瘴，程江无屋祠高贤。三寺楼台烟雾里，一川芦苇画图中。
句·其一
作者：张致远
朝代：宋

曾井有泉消毒瘴，程江无屋祠高贤。
句·其二
作者：张致远
朝代：宋

三寺楼台烟雾裏，一川芦苇画图中。
句·其二
作者：张致远
朝代：宋

三寺楼台烟雾里，一川芦苇画图中。
明月楼
作者：张致远
朝代：宋
体裁：七言绝句

明月楼前可万家，凤山庵下日初斜。风流耆旧消沉尽，空睇寒江耿暮霞。
百丈寺
作者：张致远
朝代：宋
体裁：七言绝句

微官驱我走尘埃，每到林泉眼豁开。莲社未容书姓字，又随流水出山来。
祭梅州守
作者：张致远
朝代：宋

四百余年鰐不归，七十二滩险莫支。
千艘上下无倾欹，波间小艇理筩丝。
祭梅州守
作者：张致远
朝代：宋

四百馀年鳄不归，七十二滩险莫支。千艘上下无倾攲，波间小艇理筒丝。
观陈谏议祠有感
作者：张致远
朝代：宋
体裁：七言律诗

权门车马日騑騑，独犯天颜咫尺威。愿借君王斩马剑，何惭妻子泣牛衣。丹书到死成罗织，青史平生赖发挥。遥望湘滨成楚些，英魂应逐屈原归。
上颍昌韩少师丞相兄弟
作者：张舜民
朝代：宋
体裁：七言律诗

五福犹来萃一门，岁寒方始见松筠。白头再喜逢知己，青眼重开为故人。当日八龙同孝友，于今二阮卜比邻。莫年不作三湘客，犹欲生还一吐茵。
下滩二绝句
作者：张舜民
朝代：宋

下得寒滩水漫流，山平水远更清幽。几何舟楫随风去，唯有渔人得自由。江风淅淅似相催，绿竹丹枫去又来。任使云帆能破浪，不知归客已心灰。
下滩二绝句·其一
作者：张舜民
朝代：宋
体裁：七言绝句

下得寒滩水漫流，山平水远更清幽。几何舟楫随风去，唯有渔人得自由。
下滩二绝句·其二
作者：张舜民
朝代：宋
体裁：七言绝句

江风淅淅似相催，绿竹丹枫去又来。任使云帆能破浪，不知归客已心灰。
与张琬同年饮于龙兴寺所居
作者：张舜民
朝代：宋
体裁：七言律诗

台城风物已凄凄，牢落行人邂逅齐。秉烛相看如梦寐，片帆回首又东西。依依团扇秋仍好，脉脉青娥恨却低。一曲琵琶无限意，时时閒客思都迷。
丛台
作者：张舜民
朝代：宋

荆棘芃芃百尺堆，路人云此是丛台。雨中漳浦明还灭，门外青山去又来。歌啸且从今日乐，是非谁管后人哀。靓妆炫服寻为土，不似昆明堑劫灰。
丛台
作者：张舜民
朝代：宋

荆棘芃芃百尺堆，路人云此是丛台。雨中漳浦明还灭，门外青山去又来。歌啸且从今日乐，是非谁管后人哀。靓妆袨服寻为土，不似昆明堑劫灰。
东武二首
作者：张舜民
朝代：宋

小白奖周室，夷吾致其君。各竭当时力，未免后儒言。骏马日千里，壮士举百钧。更欲加勉策，折髀与摧辕。景公登牛山，俯阚临邑区。耕耘被广野，轩冕充修衢。斗鸡走狗马，击筑吹笙竽。鱼盐来海岱，桑柘入青徐。饶乐曾无敌，弃背复何如。公乃叹而泣，顾谓诸大夫。安得千万年，长有此国都。大夫助公泣，献寿犹欷歔。晏子敛袂笑，笑此君臣愚。世事如轮环，曾不借须臾。前此十数公，今已成丘墟。胡不长守此，乃与子孙居。始知富贵者，喜受庸人谀。岂独当时笑，后世亦揶揄。
东武二首
作者：张舜民
朝代：宋

景公登牛山，俯阚临邑区。
耕耘被广野，轩冕充脩衢。
斗鸡走狗马，击筑吹笙竽。
鱼盐来海岱，桑柘入青徐。
饶乐曾无敌，弃背复何如。
公乃叹而泣，顾谓诸大夫。
安得千万年，长有此国都。
大夫助公泣，献寿犹欷嘘。
晏子敛袂笑，笑此君臣愚。
世事如轮环，曾不借须臾。
前此十数公，今已成丘墟。
胡不长守此，乃与子孙居。
始知富贵者，喜受庸人谀。
岂独当时笑，后世亦揶揄。
东武二首·其一
作者：张舜民
朝代：宋
体裁：古风

小白奖周室，夷吾致其君。各竭当时力，未免后儒言。骏马日千里，壮士举百钧。更欲加勉策，折髀与摧辕。
东武二首·其一
作者：张舜民
朝代：宋

小白奬周室，夷吾致其君。
各竭当时力，未免后儒言。
骏马日千里，壮士举百钧。
更欲加勉策，折髀与摧辕。
东武二首·其二
作者：张舜民
朝代：宋

景公登牛山，俯阚临邑区。耕耘被广野，轩冕充修衢。斗鸡走狗马，击筑吹笙竽。鱼盐来海岱，桑柘入青徐。饶乐曾无敌，弃背复何如。公乃叹而泣，顾谓诸大夫。安得千万年，长有此国都。大夫助公泣，献寿犹欷歔。晏子敛袂笑，笑此君臣愚。世事如轮环，曾不借须臾。前此十数公，今已成丘墟。胡不长守此，乃与子孙居。始知富贵者，喜受庸人谀。岂独当时笑，后世亦揶揄。
东武二首·其二
作者：张舜民
朝代：宋

景公登牛山，俯阚临邑区。
耕耘被广野，轩冕充修衢。
鬬鸡走狗马，击筑吹笙竽。
鱼盐来海岱，桑柘入青徐。
饶乐曾无敌，弃背復何如。
公乃叹而泣，顾谓诸大夫。
安得千万年，长有此国都。
大夫助公泣，献寿犹欷歔。
晏子敛袂笑，笑此君臣愚。
世事如轮环，曾不借须臾。
前此十数公，今已成丘墟。
胡不长守此，乃与子孙居。
始知富贵者，喜受庸人谀。
岂独当时笑，后世亦揶揄。
东湖春日
作者：张舜民
朝代：宋

湖外红花閒白花，湖边游女驻香车。
秋韆对起花阴乱，蹴鞠孤高柳带斜。
无数小鱼真得所，一双新燕宿谁家。
故园风景还如此，极目飞魂逐暮鸦。
东湖春日
作者：张舜民
朝代：宋

湖外红花閒白花，湖边游女驻香车。鞦韆对起花阴乱，蹴鞠孤高柳带斜。无数小鱼真得所，一双新燕宿谁家。故园风景还如此，极目飞魂逐暮鸦。
东湖春日
作者：张舜民
朝代：宋

湖外红花间白花，湖边游女驻香车。鞦韆对起花阴乱，蹴鞠孤高柳带斜。无数小鱼真得所，一双新燕宿谁家。故园风景还如此，极目飞魂逐暮鸦。
东湖晚眺
作者：张舜民
朝代：宋

白鹭双飞过女墙，两行高柳正斜阳。
荷花满眼都无主，闇裏风飘入袖香。
东湖晚眺
作者：张舜民
朝代：宋
体裁：七言绝句

白鹭双飞过女墙，两行高柳正斜阳。荷花满眼都无主，闇里风飘入袖香。
东行别碇斋诗
作者：张舜民
朝代：宋
体裁：五言律诗

宴坐岂不好，有谁强尔行。山川不改色，儿女各为情。岸隔霜林意，斋空夜水声。虚传少陵叟，一室过平生。
丞相宠示白羊御酒之作
作者：张舜民
朝代：宋
体裁：七言律诗

进酒彤闱盏未乾，春怀元老在长安。双壶犹带崤山雪，一酌能消塞北寒。好是弟兄同受赐，更邀宾客共交欢。逡巡若遇头纲品，感激方明壮士肝。
丞相宠示白羊御酒之作
作者：张舜民
朝代：宋

进酒彤闱盏未干，春怀元老在长安。
双壶犹带崤山雪，一酌能消塞北寒。
好是弟兄同受赐，更邀宾客共交欢。
逡巡若遇头纲品，感激方明壮士肝。
中宫致斋
作者：张舜民
朝代：宋

重重绛阙隐琳房，落絮飞花日正长。著作未谙青琐闼，祠官还伴紫微郎。林藏鹎鴂随莺转，风引酴醾助酒香。十载京城倦游客，不知身世在何乡。
中宫致斋
作者：张舜民
朝代：宋

重重绛阙隐琳房，落絮飞花日正长。
著作未谙青锁闼，祠官还伴紫微郎。
林藏鹎鳺随莺啭，风引酴醾助酒香。
十载京城倦游客，不知身世在何乡。
中宫致斋
作者：张舜民
朝代：宋

重重绛阙隠琳房，落絮飞花日正长。
着作未谙青锁闼，祠官还伴紫微郎。
林藏鹎鴂随鶑啭，风引酴醾助酒香。
十载京城倦游客，不知身世在何乡。
为圃
作者：张舜民
朝代：宋
体裁：五言绝句

前人厌膏粱，志欲服贱事。若论区别功，为圃亦不易。
九日
作者：张舜民
朝代：宋
体裁：七言绝句

一见黄花只自羞，萧然短发不禁秋。谁人为整乌纱帽，独倚西风满眼愁。
九日
作者：张舜民
朝代：宋

一见黄花只自羞，萧然短髮不禁秋。
谁人为整乌纱帽，独倚西风满眼愁。
九日和检法登高之作
作者：张舜民
朝代：宋

重阳何处可登临，独有条山可共寻。世上几人能到此，樽前万事莫相侵。溪风猎猎时吹帽，菊蕊纷纷易满襟。莫为嘉辰频索醉，也须随分惜光阴。
九日和检法登高之作
作者：张舜民
朝代：宋

重阳何处可登临，独有条山可共寻。世上几人能到此，樽前万事莫相侵。溪风猎猎频吹帽，菊蕊纷纷易满襟。莫为嘉辰须索醉，也须随分惜光阴。
乡人言
作者：张舜民
朝代：宋

郴江有奇石，似牛伏岸侧。
乡人久相传，过者有颠覆。
我与乡人谋，凿去可勿留。
祇消一日力，得弭千岁忧。
乡人顾我笑，官必有闇拙。
大者不能图，小者安能说。
方今民间事，颇有急于石。
当官贵居事，能不闲采拾。
我有本多田，今乃身无居。
虽有儿女辈，售人为婢奴。
破家不足恡，所恨骨肉离。
官今将骨肉，好去将何之。
我虽有田里，亦闻官念此。
念此不能为，何用居官尔。
乃指江中石，此物如有神。
不覆廉善士，独倾贪虐人。
官今幸过此，行李都无害。
将我言日思，勿为贫贱懈。
我闻乡人言，背颡俱汗流。
欲问破家因，恐为明者羞。
乡人言
作者：张舜民
朝代：宋

郴江有奇石，似牛伏岸侧。
乡人久相传，过者有颠覆。
我与乡人谋，凿去可勿留。
祇消一日力，得弭千岁忧。
乡人顾我笑，官必有闇拙。
大者不能图，小者安能说。
方今民间事，颇有急於石。
当官贵居事，能不闲采拾。
我有本多田，今乃身无居。
虽有儿女辈，售人为婢奴。
破家不足恡，所恨骨肉离。
官今将骨肉，好去将何之。
我虽有田里，亦闻官念此。
念此不能为，何用居官尔。
乃指江中石，此物如有神。
不覆廉善士，独倾贪虐人。
官今幸过此，行李都无害。
将我言日思，勿为贫贱懈。
我闻乡人言，背颡俱汗流。
欲问破家因，恐为明者羞。
乡人言
作者：张舜民
朝代：宋

郴江有奇石，似牛伏岸侧。乡人久相传，过者有颠覆。我与乡人谋，凿去可勿留。祗消一日力，得弭千岁忧。乡人顾我笑，官必有闇拙。大者不能图，小者安用说。方今民閒事，颇有急于石。当官贵居事，能不闲采拾。我家本多田，今乃身无居。虽有儿女辈，售人为婢奴。破家不足吝，所恨骨肉离。官今将骨肉，好去将何之。我虽有田里，亦闻官念此。念此不能为，何用居官尔。乃指江中石，此物如有神。不覆廉善士，独倾贪虐人。官今幸过此，行李都无害。将我言日思，勿为贫贱懈。我闻乡人言，背颡俱汗流。欲问破家因，恐为明者羞。
书节孝先生事实于先生诗编之后
作者：张舜民
朝代：宋

古人往矣名空存，尔来冠带谁其伦。
语言渊骞行盗跖，俯仰不愧何缤缤。
先生道义完且洁，去彼取此非今人。
事亲岂但綵衣戏，刻木省定长悲辛。
抛官却扫醉经史，胸中无復留纤尘。
履穿袍敝突不墨，辞币与粟甘清贫。
自从秀髮到白首，造次于是非一晨。
当知有昊悯浇散，先生故出拔斯民。
嗟余禀赋虽不敏，管窥偶幸知所因。
讲闻先生亦已久，云为辄以书诸绅。
朅来广陵两阅岁，所得比旧尤加亲。
此编雅什盈数百，覃思成诵惊余神。
恍如听乐周太庙，黄钟大吕皦且纯。
又如典瑞出圭璧，璀璨溢目非玞珉。
伟哉固足信万一，彷佛想见容彬彬。
吾皇图治急遗逸，空谷相望推蒲轮。
先生高卧焉得遂，细札匪日颁严闉。
重惭缰锁脱无计，洒扫犹阻致此身。
愿言师法不少懈，异日有立逃湮沦。
书节孝先生事实于先生诗编之后
作者：张舜民
朝代：宋

古人往矣名空存，尔来冠带谁其伦。语言渊骞行盗蹠，俯仰不愧何缤缤。先生道义完且洁，去彼取此非今人。事亲岂但綵衣戏，刻木省定长悲辛。抛官却扫醉经史，胸中无复留纤尘。履穿袍敝突不墨，辞币与粟甘清贫。自从秀发到白首，造次于是非一晨。当知有昊悯浇散，先生故出拔斯民。嗟余禀赋虽不敏，管窥偶幸知所因。讲闻先生亦已久，云为辄以书诸绅。朅来广陵两阅岁，所得比旧又加亲。此编雅什盈数百，覃思成诵惊余神。恍如听乐周太庙，黄钟大吕皦且纯。又如典瑞出圭璧，璀璨溢目非玞珉。伟哉固足信万一，髣髴想见容彬彬。吾皇图治急遗逸，空谷相望推蒲轮。先生高卧焉得遂，细札匪日颁严闉。重惭缰锁脱无计，洒扫犹阻致此身。愿言师法不少懈，异日有立逃湮沦。
书节孝先生事实於先生诗编之后
作者：张舜民
朝代：宋

古人往矣名空存，尔来冠带谁其伦。语言渊骞行盗跖，俯仰不愧何缤缤。先生道义完且洁，去彼取此非今人。事亲岂但彩衣戏，刻木省定长悲辛。抛官却扫醉经史，胸中无复留纤尘。履穿袍敝突不墨，辞幣与粟甘清贫。自从秀发到白首，造次於是非一晨。当知有昊悯浇散，先生故出拔斯民。嗟余禀赋虽不敏，管窥偶幸知所因。讲闻先生亦已久，云为辄以书诸绅。朅来广陵两阅岁，所得比旧尤加亲。此编雅什盈数百，覃思成诵惊余神。恍如听乐周太庙，黄钟大吕皦且纯。又如典瑞出圭璧，璀璨溢目非玞珉。伟哉固足信万一，彷彿想见容彬彬。吾皇图治急遗逸，空谷相望推蒲轮。先生高卧焉得遂，细札匪日颁严闉。重惭韁锁脱无计，洒扫犹阻致此身。愿言师法不少懈，异日有立逃湮沦。
书薛绍彭诗编
作者：张舜民
朝代：宋

白杨宿草几离披，忽对遗编动永思。棠棣先凋空浩叹，图书不展已多时。岂唯独负游山约，何意重看送我诗。今日山翁悲复喜，薛家门里有孤儿。
书薛绍彭诗编
作者：张舜民
朝代：宋

白杨宿草几离披，忽对遗编动永思。棠棣先凋空浩叹，图书不展已多时。岂惟独负游山约，何意重看送我诗。今日山翁悲复喜，薛家门里有孤儿。
书薛绍彭诗编
作者：张舜民
朝代：宋

白杨宿草几离披，忽对遗编动永思。
棠棣先凋空浩叹，图书不展已多时。
岂惟独负游山约，何意重看送我诗。
今日山翁悲復喜，薛家门裏有孤儿。
书陈副省卷
作者：张舜民
朝代：宋
体裁：七言绝句

乃翁能继辋川吟，零落传家得至今。贫贱莫量陈孺子，与人千古作知音。
五王庙
作者：张舜民
朝代：宋

清汴河边五君子，身遏横流同日死。火炎曾是及池鱼，世变安能顾妻子。百尺高城不足凭，日月所照惟孤诚。当其杀身际，肯念身后名。呜呼，伯夷既死孔子不复生，身后是非谁与评。
五王庙
作者：张舜民
朝代：宋

清汴河边五君子，身遏横流同日死。
火炎曾是及池鱼，世变安能顾妻子。
百尺高城不足凭，日月所照惟孤诚。
当其杀身际，肯念身后名。
呜呼，伯夷既死孔子不復生，身后是非谁与评。
京兆安汾叟赴辟临洮幕府南舒李君自画阳关图
作者：张舜民
朝代：宋

古人送行赠以言，李君送人兼以画。自写阳关万里情，奉送安西从辟者。澄心古纸白如银，笔墨轻清意萧洒。短亭离筵列歌舞，亭亭諠諠簇车马。溪边一叟静垂纶，桥畔俄逢两负薪。掣擗苍鹰随猎犬，耸耳駏驴扶只轮。长安陌上多豪侠，正值春风二三月。分明朝雨浥轻尘，客舍青青柳色新。主人举杯苦劝客，道是西征无故人。殷勤一曲歌者阕，歌者背泪沾罗巾。酒阑童仆各辞亲，结束韬縢意气振。稚子牵衣老人哭，道上行客皆酸辛。惟有溪边钓鱼叟，寂寞投竿如不闻。李君此画何容易，画出渔樵有深意。为道世间离别人，若个不因名与利。红莲幕府尽奇才，家近南山紫翠堆。烜赫朱门当巷陌，潺潺流水绕亭台。当轩怪石人稀见，夹道长松手自栽。静锁园林莺对语，密穿堂户燕惊回。试问主翁在何所，近向安西幕府开。歌舞教成头已白，功名未立老相催。西山东国不我与，造父王良安在哉。已卜买田箕岭下，更看筑室颍河隈。凭君传语王摩诘，画个陶潜归去来。
京兆安汾叟赴辟临洮幕府南舒李君自画阳关图并诗以送行浮休居士为继其后
作者：张舜民
朝代：宋

古人送行赠以言，李君送人兼以画。自写阳关万里情，奉送安西从辟者。澄心古纸白如银，笔墨轻清意潇洒。短亭离筵列歌舞，亭亭諠諠簇车马。溪边一叟静垂纶，桥畔俄逢两负薪。掣臂苍鹰随猎犬，耸耳駏驴扶只轮。长安陌上多豪侠，正值春风二三月。分明朝雨浥轻尘，客舍青青柳色新。主人举杯苦劝客，道是西征无故人。殷勤一曲歌者阕，歌者背泪沾罗巾。酒阑童仆各辞亲，结束韬縢意气振。稚子牵衣老人哭，道上行客皆酸辛。唯有溪边钓鱼叟，寂寞投竿如不闻。李君此画何容易，画出渔樵有深意。为道世间离别人，若个不因名与利。红莲幕府尽奇才，家近南山紫翠堆。烜赫朱门当巷陌，潺潺流水绕亭台。当轩怪石人稀见，夹道长松手自栽。静锁园林莺对语，密穿堂户燕惊回。试问主翁在何所，近向安西幕府开。歌舞教成头已白，功名未立老相催。西山东国不我与，造父王良安在哉。已卜买田箕岭下，更看筑室颍河隈。凭君传语王摩诘，画个陶潜归去来。
京兆安汾叟赴辟临洮幕府南舒李君自画阳关图并诗以送行浮休居士为继其后
作者：张舜民
朝代：宋

古人送行赠以言，李君送人兼以画。
自写阳关万里情，奉送安西从辟者。
澄心古纸白如银，笔墨轻清意萧洒。
短亭离筵列歌舞，亭亭諠諠簇车马。
溪边一叟静垂纶，桥畔俄逢两负薪。
掣臂苍鹰随猎犬，耸耳駏馿扶隻轮。
长安陌上多豪侠，正值春风二三月。
分明朝雨浥轻尘，客舍青青柳色新。
主人举杯苦劝客，道是西征无故人。
殷勤一曲歌者阕，歌者背泪霑罗巾。
酒阑童仆各辞亲，结束韬縢意气振。
稚子牵衣老人哭，道上行客皆酸辛。
惟有溪边钓鱼叟，寂寞投竿如不闻。
李君此画何容易，画出渔樵有深意。
为道世间离别人，若箇不因名与利。
红莲幕府尽奇才，家近南山紫翠堆。
烜赫朱门当巷陌，潺潺流水遶亭台。
当轩怪石人稀见，夹道长松手自栽。
静锁园林鶑对语，密穿堂户燕惊迴。
试问主翁在何所，近向安西幕府开。
歌舞教成头已白，功名未立老相催。
西山东国不我与，造父王良安在哉。
已卜买田箕岭下，更看筑室颍河隈。
凭君传语王摩诘，画箇陶潜归去来。
仆射陂
作者：张舜民
朝代：宋
体裁：七言绝句

陂头下马问渔者，欲买鲜鳞充晚庖。昨夜北风水面合，不禁杨柳已成苞。
体之推官侍亲出使聊书短篇以浼行色
作者：张舜民
朝代：宋

游梁并困洛，谁是故人情。
未尽环中说，俄成剑外行。
路遥诗箧重，雪映彩衣明。
预想东归日，相逢指渭城。
体之推官侍亲出使聊书短篇以浼行色
作者：张舜民
朝代：宋
体裁：五言律诗

游梁并困洛，谁是故人情。未尽环中说，俄成剑外行。路遥诗箧重，雪映綵衣明。预想东归日，相逢指渭城。
佚老堂为陶敏宣德题
作者：张舜民
朝代：宋

未老刚称老，言休即便休。浔阳真有后，彭泽善贻谋。隐几悲残漏，回头见急流。便须移醉石，偃卧北窗幽。
佚老堂为陶敏宣德题
作者：张舜民
朝代：宋

未老刚称老，言休即便休。
浔阳真有后，彭泽善贻谋。
隠几悲残漏，回头见急流。
便须移醉石，偃卧北窗幽。
元丰癸亥秋季赴官郴岭舣舟樊口与潘彦明范亨父以小艇过吉阳寺是日大风雨雪
作者：张舜民
朝代：宋
体裁：七言绝句

江上秋风九日寒，故人樽酒暂相欢。如何塞北无穷雪，却坐樊山竹万竿。
元夕端居感事四绝句
作者：张舜民
朝代：宋

凤楼南畔彩为山，百戏年年奉帝筵。
不独侍臣偏赐酒，当时一国梦钧天。
元夕端居感事四绝句
作者：张舜民
朝代：宋

凤楼南畔綵为山，百戏年年奉帝筵。不独侍臣偏赐酒，当时一国梦钧天。十二门开如沸羹，灯光月色逐人行。春城无处无歌舞，一曲未终天又明。珠帘当面见玲珑，白鹤仙人上下通。夜半蕊珠重命宴，鸣鞘声落九霄中。何事今宵动所思，此欢常与少年期。莫疑杜甫吟兼哭，为忆开元最盛时。
元夕端居感事四绝句·其一
作者：张舜民
朝代：宋
体裁：七言绝句

凤楼南畔綵为山，百戏年年奉帝筵。不独侍臣偏赐酒，当时一国梦钧天。
元夕端居感事四绝句·其三
作者：张舜民
朝代：宋
体裁：七言绝句

珠帘当面见玲珑，白鹤仙人上下通。夜半蕊珠重命宴，鸣鞘声落九霄中。
元夕端居感事四绝句·其二
作者：张舜民
朝代：宋
体裁：七言绝句

十二门开如沸羹，灯光月色逐人行。春城无处无歌舞，一曲未终天又明。
元夕端居感事四绝句·其四
作者：张舜民
朝代：宋
体裁：七言绝句

何事今宵动所思，此欢常与少年期。莫疑杜甫吟兼哭，为忆开元最盛时。
八月十五日夜清溪舟次
作者：张舜民
朝代：宋
体裁：七言律诗

清溪水底月团团，因见中秋忆去年。旱海五更霜透甲，郴江万里桂随船。昔看故国光常满，今望天涯势似偏。只恐姮娥应笑我，还将只影对婵娟。
八月十四日清豀堂望月
作者：张舜民
朝代：宋
体裁：五言律诗

客路三湘远，天风八月清。云间虽掩映，水底已分明。且对当年影，休吟万古情。喜君方向满，照我过江城。
关山月
作者：张舜民
朝代：宋
体裁：乐府曲辞

明月生海上，裴回照边城。中夜关山静，但闻流水声。征人看月思乡泣，夜久衣单难独立。锦字佳人怨不归，开帏更感飞萤入。
再过黄州苏子瞻东坡雪堂因书即事题于武昌王叟斋扉
作者：张舜民
朝代：宋

欹帆侧柂岭边归，重过东坡叩竹扉。床坐凝尘风自扫，江山无主燕空飞。门前桃李添新径，井畔梧桐长旧围。好在江南王钓叟，为君时复晒渔衣。
再过黄州苏子瞻东坡雪堂因书即事题于武昌王叟斋扉
作者：张舜民
朝代：宋

欹帆侧柂岭边归，重过东坡叩竹扉。
床坐凝尘风自扫，江山无主燕空飞。
门前桃李添新径，井畔梧桐长旧围。
好在江南王钓叟，为君时復晒渔衣。
凌虚台
作者：张舜民
朝代：宋

岐山四合与台平，半露园林叶未成。是处芳菲皆可惜，晚来风雨太无情。山川不改秦云色，宫室长悬陇水声。唯有故园终不见，仓庚黄鸟向人鸣。
凌虚堂
作者：张舜民
朝代：宋

岐山四合与台平，半露园林叶未成。是处芳菲皆可惜，晚来风雨太无情。山川不改秦云色，宫室长悬陇水声。惟有故园终不见，仓庚黄鸟向人鸣。
别房州
作者：张舜民
朝代：宋
体裁：七言律诗

有客尝谈解散川，偶因晴景到山前。溪流似景清无底，石壁如门翠插天。夜气结成三洞雨，春渠饮尽一州田。临行始觉房陵好，更欲迟留住一年。
北归再过洞庭
作者：张舜民
朝代：宋
体裁：七言绝句

我家本住长安陌，泾渭交流出坐隅。须信宦游皆有地，十年四过洞庭湖。
北湖集句
作者：张舜民
朝代：宋
体裁：古风

北湖泛空明，移舟泊沧渚。篙师暗理楫，宛转到深处。回流抱绝巘，长烟曳轻素。山明望松雪，湖闇兼云雾。遥风送管弦，白日无尘土。皎镜含虚碧，瘴烟跕飞羽。高冢空累累，昔时卿相墓。郴州颇凉冷，沧洲有奇趣。逐客久憔悴，世途多礼数。孤影空相随，不知从此去。终朝对樽酒，况复天景暮。乐罢不无悲，却寻故乡路。
北湖集句
作者：张舜民
朝代：宋

北湖泛空明，移舟泊沧渚。
篙师暗理楫，宛转到深处。
回流抱绝巘，长烟曳轻素。
山明望松雪，湖闇兼云雾。
遥风送管弦，白日无尘土。
皎镜含虚碧，瘴烟跕飞羽。
高冢空纍纍，昔时卿相墓。
郴州颇凉冷，沧洲有奇趣。
逐客久憔悴，世途多礼数。
孤影空相随，不知从此去。
终朝对樽酒，况復天景暮。
乐罢不无悲，却寻故乡路。
十二月二十五日行次渭原走寄熙帅范巽之
作者：张舜民
朝代：宋
体裁：七言律诗

冻云积雪黯洮泯，晏岁轺车晤过秦。夹道清渠翻白浪，绕山铁马走黄尘。归鸿袅袅宁无信，塞柳依依欲弄春。今夕帐中拚一醉，同年贤帅是乡人。
十二月二十五日行次渭原走寄熙帅范巽之
作者：张舜民
朝代：宋

冻云积雪黯洮泯，晏岁轺车晤过秦。
夹道清渠翻白浪，遶山铁马走黄尘。
归鸿袅袅宁无信，塞柳依依欲弄春。
今夕帐中拚一醉，同年贤帅是乡人。
十月十九日诸讲官晨趋迩英前夕初雪沾洽寻有旨权住讲一日既而同子开内翰正夫侍郎元功舍人少竚资善一饫而出诸公嘉其景而被上恩乃谓衰薄不可无作聊书长句深愧斐然
作者：张舜民
朝代：宋
体裁：七言律诗

西风拔地夜飘霙，天惠胪传讲暂停。病眼昏花逋读史，高谈快论阻横经。御沟容与冰初合，苑柳扶疏叶未零。可是太平占上瑞，衰才殊不解丹青。
南岳
作者：张舜民
朝代：宋
体裁：古风

它国西南隅，亘地岣嵝外。奇峰七十二，主客雅相对。辙在想虔游，铭知知禹会。
南岳
作者：张舜民
朝代：宋

它国西南隅，亘地𡵺嵝外。奇峰七十二，主客雅相对。辙在想虔游，铭知知禹会。
南归早发柳湖
作者：张舜民
朝代：宋
体裁：七言绝句

残月光中强揽衣，欲随乌鹊向南飞。无端客梦难收拾，落在西城晚不归。
南衙寺会宿王鲍二同年
作者：张舜民
朝代：宋

徧走长城塞，归由舜阪头。
榜中千里骏，天外二星流。
花月仍寒雨，关河逼寺楼。
宁知十年后，此地并衾裯。
南衙寺会宿王鲍二同年
作者：张舜民
朝代：宋
体裁：五言律诗

遍走长城塞，归由舜阪头。榜中千里骏，天外二星流。花月仍寒雨，关河逼寺楼。宁知十年后，此地并衾裯。
卧治斋诗
作者：张舜民
朝代：宋

为治固有术，公卧有人立。
直须紧闭关，勿使庞公人。
卧治斋诗
作者：张舜民
朝代：宋
体裁：五言绝句

为治固有术，公卧有人立。直须紧闭关，勿使庞公入。
原州赠王补之洛苑同年
作者：张舜民
朝代：宋
体裁：七言律诗

汴上相从又几星，尚淹符竹守临泾。不须怪我头添白，且喜逢君眼暂青。旧任再游空寂寞，同年屈数半凋零。何当展尽平边策，图使秦民得敉宁。
双松堂
作者：张舜民
朝代：宋

叹息前人布政优，手栽松竹助清幽。当年拨土人何在，今日捎云势未休。直干几排雷雨怒，细声常伴管弦愁。若为唤起王摩诘，画个浮休倚白头。
双松堂
作者：张舜民
朝代：宋

叹息前人布政优，手栽松竹助清幽。
当年拨土人何在，今日捎云势未休。
直干几排雷雨怒，细声常伴管弦愁。
若为唤起王摩诘，画箇浮休倚白头。
双松堂
作者：张舜民
朝代：宋

叹息前人布政优，手栽松竹助清幽。当年拨土人何在，今日捎云势未休。直幹几排雷雨怒，细声常伴管弦愁。若为唤起王摩诘，画个浮休倚白头。
取里语以己语足成二绝
作者：张舜民
朝代：宋

世间多少不平事，却被同州看华山。我到左冯今几月，何尝见得华山颜。三春不识桃李面，四月无莺但老鸦。谁料浮休痴处士，下车先看牡丹花。
取里语以己语足成二绝·其一
作者：张舜民
朝代：宋
体裁：七言绝句

世间多少不平事，却被同州看华山。我到左冯今几月，何尝见得华山颜。
取里语以己语足成二绝·其二
作者：张舜民
朝代：宋

三春不识桃李面，四月无莺但老鸦。谁料浮休痴处士，下车先看牡丹花。
取里语以己语足成二绝·其二
作者：张舜民
朝代：宋

三春不识桃李面，四月无鶑但老鸦。
谁料浮休痴处士，下车先看牡丹花。
句
作者：张舜民
朝代：宋

万里秋风吹鬓发，百年人事倚栏干。知他落日能多少，偏照淮南几处山。李白寻仙持玉杖，庾公对月踞胡床。楼上康庐紫翠环，槛前湓浦转清湾。帆开三楚苍茫外，路入双林窅霭间。山长水远连三楚，物态人情又一州。义帝凭祠宇，梅真隐市廛。渔歌回寒浦，樵歌入暝烟。何处转添孤客恨，两溪流水一城花。人传桂岭与柳关，南北相望一水间。岭南为贪泉，饮者生贪黩。岭北为愈泉，宿病皆祛逐。得移郴岭清凉地，幸免邕江瘴疠侵。一从投迹三湘外，两度登高五岭间。但见石城多草木，足知江夏久兴亡。常思武口与樊山，南北相望一水间。售用无非竹，依裾尽是麻。西掖阶前辞御伞，琼林殿后媚春衣。小园寂寞锁春风，初见梅花一树红。浮花出晚水，苦节凌霜枝。十月江南号小春，新阳已放一枝新。莫待海风终夜发，狂随柳絮拥篱根。犹作霓裳舞妖态，零红坠粉湿秋根。青春逐流水，素质独轻微。叶硬经霜绿，花肥映雪红。栽培夺天巧，接缀假人功。四时花不绝。槛中紫艳才盈握，天上花香暗袭人。彼美出南国，关山不常有。人拾为衔真可惜，皮开子落不论钱。正愁春酒尽，且喜火丹成。姑射团肌雪，祝融留眼睛。何人栽银杏，青条数尺间。要有堂堂冠剑叟，苍然十万甲兵中。勾稽严密不通宾，因见楸花忆去春。既非扶险阻，何必问年龄。洲中未种千头橘，宅畔先栽百本桑。午食易愁藜藿粥，夜堂无睡数灯花。官园老兵朝入城，报道新芽已堪摘。玉尺锋稜耸，银槽样度窊。月中亡桂实，雨里得天葩。山南之茗先春采，山北之人及夏尝。为念老亲方见急，极知旧友不相忘。老来辛苦须自烹，且勿娉婷腕如玉。香为桃蕊色如麯，蟹眼松声浮艾绿。黄雀知时节，清江足稻粱。大裘依古制，玉辂自隋传。谁题佳句到幽都，逢着胡儿问大苏。偃松拂尽煎茶石，苦笋撑开礼斗坛。淡虀苦笋千人供，青磬莘香一谷传。神妙独数李将军，安知伯仲非前身。夕阳牛背无人卧，带得寒鸦两两归。晚风亦自知人意，时去时来管送香。异味欲捣虀，寒香先渍手。桃源在何处。何劳百响煎。清泉滴沥细如簪，转尽山腰几百寻。
句
作者：张舜民
朝代：宋

万里秋风吹鬓发，百年人事倚栏干。知他落日能多少，偏照淮南几处山。李白寻仙持玉杖，庾公对月踞胡床。楼上康庐紫翠环，槛前湓浦转清湾。帆开三楚苍茫外，路入双林窅霭间。山长水远连三楚，物态人情又一州。义帝凭祠宇，梅真隐市廛。渔歌回寒浦，樵歌入暝烟。何处转添孤客恨，两溪流水一城花。人传桂岭与柳关，南北相望一水间。岭南为贪泉，饮者生贪黩。岭北为愈泉，宿病皆祛逐。得移郴岭清凉地，幸免邕江瘴疠侵。一从投迹三湘外，两度登高五岭间。但见石城多草木，足知江夏久兴亡。常思武口与樊山，南北相望一水间。售用无非竹，衣裾尽是麻。西掖阶前辞御伞，琼林殿后媚春衣。小园寂寞锁春风，初见梅花一树红。浮花出晚水，苦节凌霜枝。十月江南号小春，新阳已放一枝新。莫待海风终夜发，狂随柳絮拥篱根。犹作霓裳舞妖态，零红坠粉湿秋根。青春逐流水，素质独轻微。叶硬经霜绿，花肥映雪红。栽培夺天巧，接缀假人功。四时花不绝。槛中紫艳才盈握，天上花香暗袭人。彼美出南国，关山不常有。人拾为衔真可惜，皮开子落不论钱。正愁春酒尽，且喜火丹成。姑射团肌雪，祝融留眼睛。何人栽银杏，青条数尺间。要有堂堂冠剑叟，苍然十万甲兵中。勾稽严密不通宾，因见楸花忆去春。既非扶险阻，何必问年龄。午食易愁藜藿粥，夜堂无睡数灯花。官园老兵朝入城，报道新芽已堪摘。玉尺锋棱耸，银槽样度窊。月中亡桂实，雨里得天葩。山南之茗先春采，山北之人及夏尝。为念老亲方见急，极知旧友不相忘。老来辛苦须自烹，且勿娉婷腕如玉。香如桃蕊色如曲，蟹眼松声浮艾绿。黄雀知时节，清江足稻粱。大裘依古制，玉辂自隋传。谁题佳句到幽都，逢著胡儿问大苏。淡齑苦笋千人供，青磬莘香一谷传。神妙独数李将军，安知伯仲非前身。夕阳牛背无人卧，带得寒鸦两两归。晚风亦自知人意，时去时来管送香。异味欲捣齑，寒香先渍手。清泉滴沥细如簪，转尽山腰几百寻。
句·其一
作者：张舜民
朝代：宋

万里秋风吹鬓发，百年人事倚栏干。知他落日能多少，偏照淮南几处山。
句·其一
作者：张舜民
朝代：宋

万里秋风吹鬓髮，百年人事倚栏干。
知他落日能多少，偏照淮南几处山。
句·其七
作者：张舜民
朝代：宋

何处转添孤客恨，两溪流水一城花。
句·其三
作者：张舜民
朝代：宋
体裁：句

楼上康庐紫翠环，槛前湓浦转清湾。帆开三楚苍茫外，路入双林窅霭间。
句·其三七
作者：张舜民
朝代：宋

玉尺锋棱耸，银槽样度窊。
月中亡桂实，雨裏得天葩。
句·其三九
作者：张舜民
朝代：宋

老来辛苦须自烹，且勿娉婷腕如玉。
香如桃蕊色如麯，蟹眼松声浮艾绿。
句·其三十
作者：张舜民
朝代：宋
体裁：句

何人栽银杏，青条数尺间。
句·其三十一
作者：张舜民
朝代：宋
体裁：句

要有堂堂冠剑叟，苍然十万甲兵中。
句·其三十七
作者：张舜民
朝代：宋

玉尺锋棱耸，银槽样度窊。月中亡桂实，雨里得天葩。
句·其三十三
作者：张舜民
朝代：宋
体裁：句

既非扶险阻，何必问年龄。
句·其三十九
作者：张舜民
朝代：宋

老来辛苦须自烹，且勿娉婷腕如玉。香如桃蕊色如曲，蟹眼松声浮艾绿。
句·其三十二
作者：张舜民
朝代：宋
体裁：句

勾稽严密不通宾，因见楸花忆去春。
句·其三十五
作者：张舜民
朝代：宋
体裁：句

午食易愁藜藿粥，夜堂无睡数灯花。
句·其三十八
作者：张舜民
朝代：宋
体裁：句

山南之茗先春采，山北之人及夏尝。为念老亲方见急，极知旧友不相忘。
句·其三十六
作者：张舜民
朝代：宋
体裁：句

官园老兵朝入城，报道新芽已堪摘。
句·其三四
作者：张舜民
朝代：宋

洲中未种千头橘，宅畔先栽百本桑。
句·其九
作者：张舜民
朝代：宋
体裁：句

岭南为贪泉，饮者生贪黩。岭北为愈泉，宿病皆祛逐。
句·其二
作者：张舜民
朝代：宋

李白寻仙持玉杖，庾公对月踞胡床。
句·其二五
作者：张舜民
朝代：宋

槛中紫艷才盈握，天上花香暗袭人。
句·其二十
作者：张舜民
朝代：宋
体裁：句

犹作霓裳舞妖态，零红坠粉湿秋根。
句·其二十一
作者：张舜民
朝代：宋
体裁：句

青春逐流水，素质独轻微。
句·其二十七
作者：张舜民
朝代：宋
体裁：句

人拾为衔真可惜，皮开子落不论钱。
句·其二十三
作者：张舜民
朝代：宋
体裁：句

栽培夺天巧，接缀假人功。
句·其二十九
作者：张舜民
朝代：宋
体裁：句

姑射团肌雪，祝融留眼睛。
句·其二十二
作者：张舜民
朝代：宋
体裁：句

叶硬经霜绿，花肥映雪红。
句·其二十五
作者：张舜民
朝代：宋

槛中紫艳才盈握，天上花香暗袭人。
句·其二十八
作者：张舜民
朝代：宋
体裁：句

正愁春酒尽，且喜火丹成。
句·其二十六
作者：张舜民
朝代：宋
体裁：句

彼美出南国，关山不常有。
句·其二四
作者：张舜民
朝代：宋
体裁：句

四时花不绝。
句·其五
作者：张舜民
朝代：宋

义帝凭祠宇，梅真隐市廛。
句·其五
作者：张舜民
朝代：宋

义帝凭祠宇，梅真隠市廛。
句·其五〇
作者：张舜民
朝代：宋

何劳百响煎。
句·其五十一
作者：张舜民
朝代：宋
体裁：句

清泉滴沥细如簪，转尽山腰几百寻。
句·其八
作者：张舜民
朝代：宋

人传桂岭与柳关，南北相望一水间。
句·其六
作者：张舜民
朝代：宋

渔歌回寒浦，樵歌入暝烟。
句·其十
作者：张舜民
朝代：宋
体裁：句

得移郴岭清凉地，幸免邕江瘴疠侵。
句·其十一
作者：张舜民
朝代：宋
体裁：句

一从投迹三湘外，两度登高五岭间。
句·其十七
作者：张舜民
朝代：宋
体裁：句

浮花出晚水，苦节凌霜枝。
句·其十三
作者：张舜民
朝代：宋
体裁：句

常思武口与樊山，南北相望一水间。
句·其十九
作者：张舜民
朝代：宋
体裁：句

莫待海风终夜发，狂随柳絮拥篱根。
句·其十五
作者：张舜民
朝代：宋
体裁：句

西掖阶前辞御伞，琼林殿后媚春衣。
句·其十八
作者：张舜民
朝代：宋
体裁：句

十月江南号小春，新阳已放一枝新。
句·其十六
作者：张舜民
朝代：宋
体裁：句

小园寂寞锁春风，初见梅花一树红。
句·其十四
作者：张舜民
朝代：宋
体裁：句

售用无非竹，衣裾尽是麻。
句·其四
作者：张舜民
朝代：宋

山长水远连三楚，物态人情又一州。
句·其四三
作者：张舜民
朝代：宋

偃松拂尽煎茶石，苦笋撑开礼斗坛。
句·其四九
作者：张舜民
朝代：宋

桃源在何处。
句·其四二
作者：张舜民
朝代：宋

谁题佳句到幽都，逢着胡儿问大苏。
句·其四八
作者：张舜民
朝代：宋

异味欲捣虀，寒香先渍手。
句·其四十
作者：张舜民
朝代：宋
体裁：句

黄雀知时节，清江足稻粱。
句·其四十一
作者：张舜民
朝代：宋
体裁：句

大裘依古制，玉辂自隋传。
句·其四十七
作者：张舜民
朝代：宋
体裁：句

晚风亦自知人意，时去时来管送香。
句·其四十二
作者：张舜民
朝代：宋

谁题佳句到幽都，逢著胡儿问大苏。
句·其四十五
作者：张舜民
朝代：宋
体裁：句

神妙独数李将军，安知伯仲非前身。
句·其四十八
作者：张舜民
朝代：宋

异味欲捣齑，寒香先渍手。
句·其四十六
作者：张舜民
朝代：宋
体裁：句

夕阳牛背无人卧，带得寒鸦两两归。
句·其四十四
作者：张舜民
朝代：宋

淡齑苦笋千人供，青磬莘香一谷传。
句·其四四
作者：张舜民
朝代：宋

淡虀苦笋千人供，青磬莘香一谷传。
吊太白
作者：张舜民
朝代：宋

采石山头秋月明，姑熟堂下秋水清。可恨世人皆捉月，如何偏解溺先生。
同刘贡甫学士登石鼓合江亭一首
作者：张舜民
朝代：宋

乘兴俄成石鼓游，可堪摇落楚江秋。岩中名字今何在，亭下潇湘古亦愁。万里再惊金马客，一家重上木兰舟。却令二水知人意，合势相邀向北流。
同刘贡甫学士登石鼓合江亭一首
作者：张舜民
朝代：宋

乘兴俄成石鼓游，可堪摇落楚江秋。
巌中名字今何在，亭下潇湘古亦愁。
万里再惊金马客，一家重上木兰舟。
却令二水知人意，合势相邀向北流。
吕子固小女哀辞
作者：张舜民
朝代：宋

伯道无儿可典刑，中郎有女最聪明。
季拏却返商山葬，阿软空留洛下情。
令祖六男皆磊落，名孙一女又凋零。
茫茫此理终难问，忍听人间哭子声。
吕子固小女哀辞
作者：张舜民
朝代：宋
体裁：七言律诗

伯道无儿可典刑，中郎有女最聪明。季拿却返商山葬，阿软空留洛下情。令祖六男皆磊落，名孙一女又凋零。茫茫此理终难问，忍听人间哭子声。
吕子固挽词
作者：张舜民
朝代：宋
体裁：五言律诗

大块分劳逸，唯君独不均。险夷安若性，金石想为人。万卷书奚托，重泉恨莫伸。谁知丞相子，天地一穷民。
吕子固挽词
作者：张舜民
朝代：宋

大块分劳逸，唯君独不均。
险夷安若性，金石想为人。
万卷书奚託，重泉恨莫伸。
谁知丞相子，天地一穷民。
君马黄
作者：张舜民
朝代：宋
体裁：乐府曲辞

君马良，乘乘黄。仆臣御，守法度。乍可三驱失前禽，不可一朝为诡遇。假使四牡，项领无害。六辔如组，周旋中规，折旋中矩。听和鸾之声，遵康庄之路。马不骇舆，君子安处。如欲登九折之险，走羊肠之阻，蒙犯霜露，跌踢风雨。虽使造父再生，王良复出，予亦未知其如何尔。
吴山堂
作者：张舜民
朝代：宋
体裁：五言绝句

楚客对吴山，归心常自苦。守土切须防，半夜俱飞去。
和人岁暮书怀
作者：张舜民
朝代：宋
体裁：七言律诗

星回律变数将终，二十年前此邑中。天令尚随新岁改，人颜那得旧时红。家无妻妾仍多难，腹有诗书可屡空。莫笑郑人欺子产，到头留得惠民功。
和同使郑内藏见贻之作
作者：张舜民
朝代：宋
体裁：七言律诗

仗节传呼出紫宸，燕南蓟北望车尘。身为五郡循良守，家是三朝宿卫臣。对榻梦魂思共得，据鞍吟啸喜相亲。驿亭处处逢花发，疑是春光解送人。
和吕与叔观耤田三绝
作者：张舜民
朝代：宋

南薰门外禾千亩，观稼亭前柳四垂。茭芡满盘新熟酒，年年妆点早秋时。奉常别后青衫窄，刺部归来白发多。眼看汤孙宜黍稌，愧无才力继猗那。城中车马已諠諠，竹下高人尚晏眠。倚道公门少还往，可能时到野塘前。
和吕与叔观耤田三绝·其一
作者：张舜民
朝代：宋

南薰门外禾千亩，观稼亭前柳四垂。茭芡满盘新熟酒，年年妆点早秋时。
和吕与叔观耤田三绝·其三
作者：张舜民
朝代：宋

城中车马已諠諠，竹下高人尚晏眠。倚道公门少还往，可能时到野塘前。
和吕与叔观耤田三绝·其二
作者：张舜民
朝代：宋

奉常别后青衫窄，刺部归来白发多。眼看汤孙宜黍稌，愧无才力继猗那。
和吕与叔观藉田三绝
作者：张舜民
朝代：宋

南薰门外禾千亩，观稼亭前柳四垂。茭芡满盘新熟酒，年年装点早秋时。